open-index/open-wikipedia-markdown huggingface dataset:
ಒಪ್ಪ

**ಒಪ್ಪ** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಸಾಮಾನ್ಯ ಮಾತಿನಲ್ಲಿ, ಒಬ್ಬ ವ್ಯಕ್ತಿಯು ಸ್ವಯಂಪ್ರೇರಣೆಯಿಂದ ಇನ್ನೊಬ್ಬನ ಪ್ರಸ್ತಾಪ ಅಥವಾ ಬಯಕೆಗಳಿಗೆ ಒಪ್ಪಿದಾಗ ಉಂಟಾಗುವ ಒಪ್ಪಿಗೆ
* ಒಬ್ಬರ ಹೆಸರು, ಅಡ್ಡಹೆಸರು ಅಥವಾ ಒಬ್ಬ ವ್ಯಕ್ತಿಯು ದಸ್ತಾವೇಜುಗಳ ಮೇಲೆ ಗುರುತು ಹಾಗೂ ಉದ್ದೇಶದ ಸಾಕ್ಷಿಯಾಗಿ ಬರೆಯುವ ಇತರ ಗುರುತಿನ ಒಂದು ಕೈಬರಹದ (ಮತ್ತು ಹಲವುವೇಳೆ ಶೈಲೀಕೃತ) ಚಿತ್ರಣವಾದ ಸಹಿ
* ಬೆಳಕು ಒಂದು ಸ್ಫಟಿಕ, ಕಲ್ಲು, ಅಥವಾ ಖನಿಜದ ಮೇಲ್ಮೈಯೊಂದಿಗೆ ಪರಸ್ಪರವಾಗಿ ಪ್ರತಿಕ್ರಿಯಿಸುವ ರೀತಿಯಾದ ಮೆರಗು
ಹೊಳಪು

thumb|ಕತ್ತರಿಸಿದ ವಜ್ರಗಳು
**ಹೊಳಪು** ಎಂದರೆ ಬೆಳಕು ಒಂದು ಸ್ಫಟಿಕ, ಕಲ್ಲು, ಅಥವಾ ಖನಿಜದ ಮೇಲ್ಮೈಯೊಂದಿಗೆ ಪರಸ್ಪರವಾಗಿ ಪ್ರತಿಕ್ರಿಯಿಸುವ ರೀತಿ. ಹೊಳಪು ಶಬ್ದ ಸಾಮಾನ್ಯವಾಗಿ ಪ್ರಭೆ, ಕಾಂತಿ, ಅಥವಾ ಪ್ರಕಾಶವನ್ನು ಸೂಚಿಸುತ್ತದೆ.

ವಜ್ರದಂಥ ಖನಿಜಗಳು ಅತ್ಯುತ್ಕೃಷ್ಟ ಹೊಳಪನ್ನು ಹೊಂದಿರುತ್ತವೆ, ಎಲ್ಲಕ್ಕಿಂತ ವಿಶೇಷವಾಗಿ ವಜ್ರದಲ್ಲಿ ಕಾಣಿಸುತ್ತದೆ. ಅಂತಹ ಖನಿಜಗಳು ಪಾರದರ್ಶಕ ಅಥವಾ ಅಪಾರದರ್ಶಕವಾಗಿರುತ್ತವೆ ಮತ್ತು ಹೆಚ್ಚಿನ ವಕ್ರೀಕರಣ ಸೂಚಿಯನ್ನು (೧.೯ ಅಥವಾ ಅಧಿಕ) ಹೊಂದಿರುತ್ತವೆ. ಸಾಚಾ ವಜ್ರದಂಥ ಹೊಳಪನ್ನು ಹೊಂದಿರುವ ಖನಿಜಗಳು ಸಾಮಾನ್ಯವಾಗಿಲ್ಲ, ಉದಾಹರಣೆಗಳೆಂದರೆ ಸೆರಸೈಟ್ ಮತ್ತು ಕ್ಯೂಬಿಕ್ ಜ಼ಿರ್ಕೋನಿಯಾ. ಮಬ್ಬು (ಅಥವಾ ಒರಟಾದ) ಖನಿಜಗಳು ಸ್ವಲ್ಪವೇ ಹೊಳಪನ್ನು ಪ್ರದರ್ಶಿಸುತ್ತವೆ ಅಥವಾ ಏನೂ ಹೊಳಪನ್ನು ಪ್ರದರ್ಶಿಸುವುದಿಲ್ಲ. ಇದಕ್ಕೆ ಕಾರಣವೇನೆಂದರೆ ಎಲ್ಲ ದಿಕ್ಕುಗಳಲ್ಲಿ ಬೆಳಕನ್ನು ಚದುರಿಸುವ ಒರಟಾದ ಕಣಗಳು ಮತ್ತು ಇವು ಬಹುಮಟ್ಟಿಗೆ ಒಂದು ಲ್ಯಾಂಬರ್ಷಿಯನ್ ಪ್ರತಿಫಲಕವನ್ನು ಹೋಲುತ್ತವೆ. ಒಂದು ಉದಾಹರಣೆಯೆಂದರೆ ಕೇಯೊಲನೈಟ್. ಕೆಲವೊಮ್ಮೆ ಮಬ್ಬು ಖನಿಜಗಳು ಮತ್ತು ಮಣ್ಣಿನಂಥ ಖನಿಜಗಳ ನಡುವೆ ವ್ಯತ್ಯಾಸ ಮಾಡಲಾಗುತ್ತದೆ. ಮಣ್ಣಿನಂಥ ಖನಿಜಗಳು ಹೆಚ್ಚು ಒರಟಾಗಿರುತ್ತವೆ ಮತ್ತು ಇನ್ನೂ ಕಡಿಮೆ ಹೊಳಪನ್ನು ಹೊಂದಿರುತ್ತವೆ.

ಜಿಡ್ಡಿನಂಥ ಖನಿಜಗಳು ಮೇದಸ್ಸು ಅಥವಾ ಜಿಡ್ಡನ್ನು ಹೋಲುತ್ತವೆ. ಜಿಡ್ಡಿನಂತಹ ಹೊಳಪು ಹಲವುವೇಳೆ ಬಹಳ ಸಮೃದ್ಧವಾಗಿ ಸೂಕ್ಷ್ಮದರ್ಶಕ ಅಂತರ್ವೇಶನಗಳನ್ನು ಹೊಂದಿರುವ ಖನಿಜಗಳಲ್ಲಿ ಇರುತ್ತದೆ. ಉದಾಹರಣೆಗಳಲ್ಲಿ ಕ್ಷೀರಸ್ಫಟಿಕ ಮತ್ತು ಕಾರ್ಡಿಯರೀಟ್ ಸೇರಿವೆ. ಜಿಡ್ಡಿನಂಥ ಹೊಳಪಿರುವ ಅನೇಕ ಖನಿಜಗಳು ಮುಟ್ಟಲು ಕೂಡ ಜಿಡ್ಡುಜಿಡ್ಡಾಗಿ ಅನಿಸುತ್ತವೆ. ಲೋಹೀಯ (ಅಥವಾ ಥಳಥಳಿಸುವ) ಖನಿಜಗಳು ನಯಗೊಳಿಸಿದ ಲೋಹದ ಹೊಳಪನ್ನು ಹೊಂದಿರುತ್ತವೆ, ಮತ್ತು ಉತ್ಕೃಷ್ಟ ಮೇಲ್ಮೈಗಳೊಂದಿಗೆ ಪ್ರತಿಫಲಕ ಮೇಲ್ಮೈಯಾಗಿ ಕೆಲಸ ಮಾಡುತ್ತವೆ. ಉದಾಹರಣೆಗಳಲ್ಲಿ ಗಲೀನಾ, ಪೈರೈಟ್ ಮತ್ತು ಮ್ಯಾಗ್ನಟೈಟ್ ಸೇರಿವೆ. ಮುತ್ತಿನಂಥ ಖನಿಜಗಳು ತೆಳುವಾದ ಪಾರದರ್ಶಕ ಸಮತಲೀಯ ಪದರಗಳನ್ನು ಹೊಂದಿರುತ್ತವೆ. ಈ ಪದರಗಳಿಂದ ಪ್ರತಿಫಲಿತವಾಗುವ ಬೆಳಕು ಇವುಗಳಿಗೆ ಮುತ್ತುಗಳನ್ನು ನೆನಪಿಗೆ ತರುವ ಹೊಳಪು ತರುತ್ತದೆ. ಅಂತಹ ಖನಿಜಗಳು ಪರಿಪೂರ್ಣ ಸೀಳನ್ನು ಹೊಂದಿರುತ್ತವೆ. ಉದಾಹರಣೆಗಳಲ್ಲಿ ಶ್ವೇತ ಅಭ್ರಕ ಮತ್ತು ಸ್ಟಿಲ್‍ಬೈಟ್ ಸೇರಿವೆ. ರಾಳೀಯ ಖನಿಜಗಳು ರಾಳ, ಚೂಯಿಂಗ್ ಗಂ ಅಥವಾ (ನಯವಾದ ಮೇಲ್ಮೈಯ) ಪ್ಲಾಸ್ಟಿಕ್‍ನ ನೋಟವನ್ನು ಹೊಂದಿರುತ್ತವೆ. ಒಂದು ಪ್ರಧಾನ ಉದಾಹರಣೆಯೆಂದರೆ ಪಳೆಯುಳಿಕೆಯಾಗಿಸಿದ ರಾಳದ ರೂಪವಾದ ಅಂಬರು.

## ಉಲ್ಲೇಖಗಳು
ವರ್ಗ:ಖನಿಜಶಾಸ್ತ್ರ
ಬೇಲಿ

thumb|ಕಟ್ಟಿಗೆಯ ಬೇಲಿ

**ಬೇಲಿ**ಯು ಸಾಮಾನ್ಯವಾಗಿ ಹೊರಾಂಗಣದ ಒಂದು ಪ್ರದೇಶವನ್ನು ಆವರಿಸುವ ಒಂದು ರಚನೆ. ಇದನ್ನು ಸಾಮಾನ್ಯವಾಗಿ ಕಂಬಗಳಿಂದ ನಿರ್ಮಿಸಲಾಗಿರುತ್ತದೆ. ಈ ಕಂಬಗಳು ಒಂದಕ್ಕೊಂದಕ್ಕೆ ಹಲಗೆಗಳು, ತಂತಿ, ಅಡ್ಡಪಟ್ಟಿಗಳು ಅಥವಾ ತಂತಿಬಲೆಯಿಂದ ಜೋಡಣೆಗೊಂಡಿರುತ್ತವೆ. ಬೇಲಿಯು ಗೋಡೆಯಿಂದ ಭಿನ್ನವಾಗಿದೆ. ಬೇಲಿಯು ತನ್ನ ಪೂರ್ಣ ಉದ್ದಕ್ಕೆ ಘನ ಅಡಿಪಾಯವನ್ನು ಹೊಂದಿರುವುದಿಲ್ಲ. ಬೇಲಿ ಹಾಕುವುದರ ಪರ್ಯಾಯಗಳಲ್ಲಿ ಕಂದಕ (ಕೆಲವೊಮ್ಮೆ ಇದನ್ನು ನೀರಿನಿಂದ ತುಂಬಲಾಗುತ್ತದೆ ಮತ್ತು ಒಂದು ಅಗಳನ್ನು ರಚಿಸುತ್ತದೆ) ಸೇರಿದೆ.

ಬೇಲಿಗಳಲ್ಲಿ ಅನೇಕ ಬಗೆಗಳಿವೆ. ಅವುಗಳನ್ನು ಬಳಸುವ ಕಾರ್ಯಗಳ ಪ್ರಕಾರ ಅವನ್ನು ವಿಂಗಡಿಸಬಹುದು. *ಕೃಷಿ ಬೇಲಿ*ಯ ಕಾರ್ಯವೆಂದರೆ ಜಾನುವಾರುಗಳನ್ನು ಒಳಗಿಡುವುದು ಮತ್ತು ಪರಭಕ್ಷಕರನ್ನು ಹೊರಗಿಡುವುದು. *ಧ್ವನಿ ನಿರೋಧಕ ಬೇಲಿ*ಯ ಕಾರ್ಯವೆಂದರೆ ಶಬ್ದ ಮಾಲಿನ್ಯವನ್ನು ಕಡಿಮೆಮಾಡುವುದು. *ಜನಸಮೂಹ ನಿಯಂತ್ರಣ ತಡೆಗಳನ್ನು* ಸಾರ್ವಜನಿಕ ಕಾರ್ಯಕ್ರಮಗಳಲ್ಲಿ ಬಳಸಲಾಗುತ್ತದೆ. ಇವು ಭೌತಿಕ ಮತ್ತು ಮಾನಸಿಕ ತಡೆಗಳಾಗಿ ಕಾರ್ಯನಿರ್ವಹಿಸುತ್ತವೆ. *ಗೌಪ್ಯತಾ ಬೇಲಿ*ಯ ಕಾರ್ಯವೆಂದರೆ ಗೋಪ್ಯತೆ ಮತ್ತು ಭದ್ರತೆಯನ್ನು ಒದಗಿಸುವುದು. *ತಾತ್ಕಾಲಿಕ ಬೇಲಿ*ಗಳು ಸುರಕ್ಷತೆ ಮತ್ತು ಭದ್ರತೆಯನ್ನು ಒದಗಿಸುತ್ತವೆ ಮತ್ತು ಚಲನೆಯನ್ನು ನಿಯಂತ್ರಿಸುತ್ತವೆ. ಇವನ್ನು ತಾತ್ಕಾಲಿಕ ಪ್ರವೇಶ ನಿಯಂತ್ರಣವು ಬೇಕಾದ ಕಡೆ ಬಳಸಲಾಗುತ್ತದೆ, ವಿಶೇಷವಾಗಿ ಕಟ್ಟಡ ಮತ್ತು ನಿರ್ಮಾಣ ಸ್ಥಳಗಳಲ್ಲಿ. *ಪರಿಧಿ ಬೇಲಿ*ಯ ಕಾರ್ಯವೆಂದರೆ ಅತಿಕ್ರಮಣ ಅಥವಾ ಕಳ್ಳತನವನ್ನು ತಡೆಯುವುದು ಮತ್ತು ಮಕ್ಕಳು ಹಾಗೂ ಸಾಕುಪ್ರಾಣಿಗಳು ಹೊರಹೋಗದಂತೆ ತಡೆಯುವುದು. *ಅಲಂಕಾರಕ ಬೇಲಿ*ಗಳು ಒಂದು ಸ್ವತ್ತು, ತೋಟ ಅಥವಾ ಇತರ ಸ್ಥಳದ ನೋಟವನ್ನು ಹೆಚ್ಚಿಸುತ್ತವೆ. *ಗಡಿ ಬೇಲಿ*ಯು ಒಂದು ಸ್ಥಿರಾಸ್ತಿಯ ಚೂರಿನ ಗಡಿಯನ್ನು ಗುರುತಿಸುತ್ತದೆ. *ಉಭಯಚರಿ ಬೇಲಿ*ಯು ಪ್ಲಾಸ್ಟಿಕ್ ಪದರಗಳ ಒಂದು ಗಿಡ್ಡನೆಯ ಬೇಲಿಯಾಗಿದ್ದು ಉಭಯಚರಗಳು ಮತ್ತು ಸರೀಸೃಪಗಳ ಚಲನೆಯನ್ನು ತಡೆಯುತ್ತದೆ.

ಬೇಲಿಗಳನ್ನು ಅವುಗಳಲ್ಲಿ ಬಳಸಲಾದ ನಿರ್ಮಾಣ ಸಾಮಗ್ರಿಗಳ ಪ್ರಕಾರ ಕೂಡ ವಿಂಗಡಿಸಬಹುದು. *ತಂತಿ ಜಾಲರಿ ಬೇಲಿ*ಯು ಒಂದು ಬಗೆಯ ತಂತಿ ಬೇಲಿಯಾಗಿದ್ದು ತಂತಿಗಳನ್ನು ಒಟ್ಟಾಗಿ ಹೆಣೆದಿರಲಾಗುತ್ತದೆ. *ಕಾಂಕ್ರೀಟ್ ಬೇಲಿ*ಯನ್ನು ಸ್ಥಾಪಿಸುವುದು ಸುಲಭವಾಗಿದ್ದು ಬಹಳ ಬಾಳಿಕೆ ಬರುತ್ತದೆ. *ಪೊದೆ ಬೇಲಿ*ಯು ತಡೆಯನ್ನು ರಚಿಸಲು ಅಥವಾ ಒಂದು ಪ್ರದೇಶದ ಗಡಿಯನ್ನು ಗುರುತಿಸಲು ನೆಡಲಾದ ಮತ್ತು ತರಬೇತಿ ನೀಡಲಾದ ನಿಕಟ ಅಂತರದ ಕುರುಚಲು ಗಿಡಗಳು ಮತ್ತು ಕೆಲವೊಮ್ಮೆ ಮರಗಳ ಒಂದು ಸಾಲು.

## ಉಲ್ಲೇಖಗಳು
ವರ್ಗ:ಪರಿಧಿ ಭದ್ರತೆ
ಒರೆಗಲ್ಲು

thumb

**ಒರೆಗಲ್ಲು** ಎಂದರೆ ಅಮೂಲ್ಯ ಮಿಶ್ರ ಲೋಹಗಳನ್ನು ಪರೀಕ್ಷಿಸಲು ಬಳಸಲಾದ ಬಯಲುಗಲ್ಲು, ಸ್ಲೇಟು ಕಲ್ಲು, ಅಥವಾ ಲಿಡೈಟ್‍ನಂತಹ ಗಾಢಬಣ್ಣದ ಕಲ್ಲಿನ ಸಣ್ಣ ಫಲಕ. ಇದು ನವಿರಾದ ಕಣಗಳ ಮೇಲ್ಮೈಯನ್ನು ಹೊಂದಿರುತ್ತದೆ. ಇದರ ಮೇಲೆ ಮೃದು ಲೋಹಗಳು ಕಾಣುವಂಥ ಕುರುಹು ಬಿಡುತ್ತವೆ. ಒರೆಗಲ್ಲನ್ನು ಪ್ರಾಚೀನ ಗ್ರೀಸ್‍ನಲ್ಲಿ ಬಳಸಲಾಗುತ್ತಿತ್ತು. ಇದನ್ನು ಮೃದು ಲೋಹಗಳ ಶುದ್ಧತೆಯನ್ನು ಪರೀಕ್ಷಿಸಲು ಕ್ರಿ.ಪೂ. ೩೫೦೦ರ ಸುಮಾರಿನ ಸಿಂಧೂತಟದ ನಾಗರೀಕತೆಯಲ್ಲಿ ಕೂಡ ಬಳಸಲಾಗುತ್ತಿತ್ತು.

ಚಿನ್ನದಿಂದ ಒರೆಗಲ್ಲಿನ ಮೇಲೆ ರೇಖೆ ಎಳೆಯುವುದರಿಂದ ಕಾಣುವಂಥ ಕುರುಹು ಬಿಡುತ್ತದೆ. ಚಿನ್ನದ ವಿಭಿನ್ನ ಮಿಶ್ರಲೋಹಗಳು ಭಿನ್ನ ಬಣ್ಣಗಳನ್ನು ಹೊಂದಿರುವುದರಿಂದ ಅಜ್ಞಾತ ಮಾದರಿಯನ್ನು ಗೊತ್ತಿರುವ ಶುದ್ಧತೆಯ ಮಾದರಿಗಳೊಂದಿಗೆ ಹೋಲಿಸಬಹುದು. ಈ ವಿಧಾನವನ್ನು ಪ್ರಾಚೀನ ಕಾಲದಿಂದ ಬಳಸಲಾಗಿದೆ. ಆಧುನಿಕ ಕಾಲದಲ್ಲಿ, ಹೆಚ್ಚುವರಿ ಪರೀಕ್ಷೆಗಳನ್ನು ಮಾಡಬಹುದು. ನೈಟ್ರಿಕ ಆಮ್ಲ ಅಥವಾ ರಾಜೋದಕದ ನಿರ್ದಿಷ್ಟ ಸಾರತೆಗೆ ಒರೆಗಲ್ಲಿನ ಮೇಲಿನ ಕುರುಹು ವಿಭಿನ್ನ ರೀತಿಗಳಲ್ಲಿ ಪ್ರತಿಕ್ರಿಯಿಸುತ್ತದೆ. ಹೀಗೆ, ಚಿನ್ನದ ಗುಣಮಟ್ಟವನ್ನು ಗುರುತಿಸಲಾಗುತ್ತದೆ. ಹಾಗಾಗಿ, ೨೪ ಕ್ಯಾರಟ್ ಚಿನ್ನ ಪ್ರಭಾವಿತವಾಗುವುದಿಲ್ಲ, ಆದರೆ ೧೪ ಕ್ಯಾರಟ್ ಚಿನ್ನವು ರಾಸಾಯನಿಕ ಚಟುವಟಿಕೆಯನ್ನು ತೋರಿಸುತ್ತದೆ.

## ಉಲ್ಲೇಖಗಳು
ವರ್ಗ:ವಸ್ತು ವಿಜ್ಞಾನ
ಸಕ್ಕರೆ ಗಿಡ

ಸಕ್ಕರೆ ಗಿಡ ಸೂರ್ಯಕಾಂತಿ ಕುಟುಂಬದ ಅಸ್ಟೇಸೇಯ್ ಪ್ರಭೇದದ ಸಸ್ಯ. ಸ್ಟೆವಿಯಾ ರೆಬೌಡಿಯಾನಾ ಇದರ ವೈಜ್ಞಾನಿಕ ಹೆಸರು. ಇದನ್ನು ಸಾಮಾನ್ಯವಾಗಿ ಕ್ಯಾಂಡಿಲೈಫ್,ಸ್ವೀಟ್ಲೀಫ್ ಅಥವಾ ಸಿಹಿ ಎಲೆ ಎಂದು ಕರೆಯಲಾಗುತ್ತದೆ. ಸಕ್ಕರೆ ಗಿಡ ಬ್ರೆಜಿಲ್ ಮತ್ತು ಪೆರುಗ್ವೆ ಪ್ರದೇಶಗಳಲ್ಲಿ ಹೆಚ್ಚಾಗಿ ಬೆಳೆಯುತ್ತದೆ.

## ಬೆಳೆಯುವ ಪ್ರದೇಶಗಳು 
ಸಕ್ಕರೆ ಗಿಡ ಬೆಳವಣಿಗೆಗೆ ತೇವವಾದ ಆರ್ದ್ರ ಪರಿಸರಗಳು ಅನುಕೂಲಕರ. ಇದನ್ನು ಬ್ರೆಜಿಲ್ ಮತ್ತು ಪೆರುಗ್ವೆ ಪ್ರದೇಶಗಳಲ್ಲಿ ಹೆಚ್ಚಾಗಿ ಕಾಣಬಹುದು.

## ಸಸ್ಯದ ಇತಿಹಾಸ 
ಈ ಸಸ್ಯವನ್ನು ೧೫೦೦ ವರ್ಷಗಳಿಗೂ ಹೆಚ್ಚು ಕಾಲ ಬ್ರೆಜಿಲ್ನ ಗುವಾರಾನಿ ಜನರು ಚಹಾ ಹಾಗೂ ಔಷಧಿಯನ್ನು ಸಿಹಿಗೊಳಿಸುವುದಕ್ಕಾಗಿ ಬಳಸುತ್ತಿದ್ದರು. ೧೮೯೯ರಲ್ಲಿ ಸಸ್ಯವಿಜ್ಞಾನಿ ಮೊಯಿಸ್ ಸ್ಯಾಂಟಿಯಾಗೊ ಬರ್ಟೋನಿ ಮೊದಲಿಗೆ ಈ ಸಸ್ಯವು ಪೂರ್ವ ಪರಾಗ್ವೆದಲ್ಲಿ ಬೆಳೆದುದರ ಬಗ್ಗೆ ವಿವರಿಸಿದರು ಮತ್ತು ಅದರ ಸಿಹಿ ರುಚಿಯನ್ನು ಗಮನಿಸಿದರು.

## ಬೆಳವಣಿಗೆ 
ಹುಲ್ಲುಗಾವಲು ಪ್ರದೇಶದಿಂದ ಪರ್ವತ ಭೂಪ್ರದೇಶದವರೆಗಿನ ಅರೆವಾಸಿತ ಆವಾಸಸ್ಥಾನಗಳಲ್ಲಿ ಕಂಡುಬರುವ ಸಕ್ಕರೆ ಗಿಡ ಸಸ್ಯಗಳು ಬೀಜಗಳನ್ನು ಉತ್ಪತ್ತಿ ಮಾಡುತ್ತವೆ. ಆದರೆ ಬೀಜಗಳ ಒಂದು ಸಣ್ಣ ಶೇಕಡ ಮಾತ್ರ ಮೊಳಕೆಯೊಡೆಯುತ್ತವೆ. ಇಂದು ಚೀನಾ, ಕೊರಿಯಾ, ತೈವಾನ್, ಥೈಲೆಂಡ್, ಫಿಲಿಪೈನ್ಸ್, ಇಂಡೋನೇಶಿಯಾ ಮತ್ತು ಮಲೇಶಿಯಾ ಸೇರಿದಂತೆ ಏಷ್ಯಾದಲ್ಲಿ ಆಹಾರವನ್ನು ಸಿಹಿಗೊಳಿಸುವುದಕ್ಕಾಗಿ ಸಕ್ಕರೆ ಗಿಡವನ್ನು ಬೆಳೆಸಲಾಗುತ್ತದೆ. ಇದು ಸೇಂಟ್ ಕಿಟ್ಸ್ ಮತ್ತು ನೆವಿಸ್, ಬ್ರೆಜಿಲ್, ಕೊಲಂಬಿಯಾ, ಪೆರು, ಪರಾಗ್ವೆ, ಉರುಗ್ವೆ ಮತ್ತು ಇಸ್ರೇಲ್ನಲ್ಲಿಯು ಕಂಡುಬರುತ್ತದೆ.

## ಉಪಯೋಗ 
ಸಕ್ಕರೆ ಗಿಡವನ್ನು ಅದರ ಸಿಹಿ ಎಲೆಗಳಿಗಾಗಿ ವ್ಯಾಪಕವಾಗಿ ಬೆಳೆಯಲಾಗುತ್ತದೆ. ಅವು ಸ್ಟೀವಿಯಾ ಎಂದು ಸಾಮಾನ್ಯವಾಗಿ ಕರೆಯಲ್ಪಡುವ ಸಿಹಿಕಾರಕ ಉತ್ಪನ್ನಗಳ ಮೂಲವಾಗಿದೆ.  ವಿವಿಧ ವ್ಯಾಪಾರಿ ಹೆಸರುಗಳ ಅಡಿಯಲ್ಲಿ ಇದನ್ನು ಮಾರಾಟ ಮಾಡಲಾಗುತ್ತದೆ. ಎಲೆಗಳನ್ನು ತಾಜಾ ತಿನ್ನಬಹುದು ಅಥವಾ ಚಹಾ ಮತ್ತು ಆಹಾರಗಳಲ್ಲಿ ಬಳಸಬಹುದು.

## ಉಲ್ಲೇಖ 
ವರ್ಗ:ಆಳ್ವಾಸ್ ಶೋಭವನ
ವರ್ಗ:ಔಷಧೀಯ ಸಸ್ಯಗಳು
ಅಸಭ್ಯತೆ

**ಅಸಭ್ಯತೆ** ಎಂದರೆ ಒಂದು ಗುಂಪು ಅಥವಾ ಸಂಸ್ಕೃತಿಯ ಸಾಮಾಜಿಕ ರೂಢಿಗಳು ಅಥವಾ ಶಿಷ್ಟಾಚಾರದ ಅನುಸರಣೆ ಮಾಡದಿರುವುದರ ಮೂಲಕ ಅಗೌರವದ ಪ್ರದರ್ಶನ. ಈ ರೂಢಿಗಳು ಸಾಧಾರಣವಾಗಿ ಸ್ವೀಕೃತವಾದ ವರ್ತನೆಯ ಅತ್ಯಗತ್ಯ ಗಡಿರೇಖೆಗಳಾಗಿ ಸ್ಥಾಪಿತವಾಗಿವೆ. ಒಬ್ಬರ ವರ್ತನೆಯನ್ನು ಸಾಮಾನ್ಯ ಜನರಿಗೆ ಸಾಮಾಜಿಕವಾಗಿ ಸ್ವೀಕಾರಾರ್ಹವೆಂದು ಪರಿಚಿತವಾಗಿರುವ ಈ ರೂಢಿಗಳೊಂದಿಗೆ ಸರಿದೂಗಿಸಿಕೊಳ್ಳುವಲ್ಲಿ ಅಸಮರ್ಥವಾಗಿರುವುದು ಅಥವಾ ಇಷ್ಟವಿಲ್ಲದಿರುವುದು ಅಸಭ್ಯತೆಯಾಗುತ್ತದೆ ಮತ್ತು ಇವನ್ನು ಸಾಮಾಜಿಕ ಕಾನೂನಿಂತೆ ಜಾರಿಗೊಳಿಸಲಾಗುತ್ತದೆ, ಮತ್ತು ಅನುಕ್ರಮವಾಗಿ ಉಲ್ಲಂಘಿಸುವವರಿಗೆ ಅಥವಾ ಪ್ರತಿಪಾದಕರಿಗೆ ಸಾಮಾಜಿಕ ಪರಿಣಾಮಗಳು ಅಥವಾ ಬಹುಮಾನಗಳು ಇರುತ್ತವೆ. ಅಸಭ್ಯತೆಯಲ್ಲಿ ಒಂದು ನಿರ್ದಿಷ್ಟ ಸಾಮಾಜಿಕ ಸಂದರ್ಭದಲ್ಲಿ ಯಾವುದು ವಿವೇಚನೆ ಎಂದು ಪರಿಗಣಿತವಾಗುತ್ತದೆಯೊ ಅದರಿಂದ ಮಾರ್ಗಾಂತರ ಸೇರಿರುತ್ತದೆ. ಅಸಭ್ಯತೆಯು ಅಂತರ್ಗತವಾಗಿ ವಿರೋಧಿಯಾಗಿರುತ್ತದೆ ಮತ್ತು ಸಾಮಾಜಿಕ ಸಮತೋಲನಕ್ಕೆ ಅಡ್ಡಿಪಡಿಸುತ್ತದೆ. ಅಸಭ್ಯತೆ, ವಿಶೇಷವಾಗಿ ಮಾತಿನ ವಿಷಯದಲ್ಲಿ, ತನ್ನ ಕೇಂದ್ರದಲ್ಲಿ ಅಗತ್ಯವಾಗಿ ವಿರೋಧಿಯಾಗಿರುತ್ತದೆ.

ಅಸಭ್ಯತೆಯ ರೂಪಗಳಲ್ಲಿ ವಿಚಾರಶೂನ್ಯನಂತೆ, ಸೂಕ್ಷ್ಮಗ್ರಾಹಿಯಲ್ಲದಂತೆ, ಉದ್ದೇಶಪೂರ್ವಕವಾಗಿ ಮನನೋಯಿಸುವಂತೆ, ವಿನಯವಿಲ್ಲದಂತೆ ನಟಿಸುವುದು, ಮರ್ಯಾದೋಲ್ಲಂಘನೆ, ಅಶ್ಲೀಲತೆ, ಧರ್ಮನಿಂದೆ ಮತ್ತು ವಿಲಕ್ಷಣತೆಯಂತಹ ನಿಷೇಧಗಳನ್ನು ಉಲ್ಲಂಘಿಸುವುದು ಸೇರಿವೆ. ಕೆಲವು ಸಂದರ್ಭಗಳಲ್ಲಿ, ಅಸಭ್ಯತೆಯ ಒಂದು ಕ್ರಿಯೆಯು ಅಪರಾಧವಾಗುವಷ್ಟು ದೂರಕ್ಕೆ ಹೋಗಬಹುದು, ಉದಾಹರಣೆಗೆ ದ್ವೇಷಪೂರ್ಣ ಭಾಷಣದ ಅಪರಾಧ.

ಯಾವುದು ಒರಟು ಮಾತಿನಲ್ಲಿ ಸೇರಿರುತ್ತದೆ ಎಂಬುದು ಸಂಸ್ಕೃತಿ, ಹಿನ್ನೆಲೆ ಮತ್ತು ಸಂಸ್ಕೃತಿಯಲ್ಲಿ ಮಾತನಾಡುವವನ ಸಾಮಾಜಿಕ ಸ್ಥಾನಮಾನವನ್ನು ಅವಲಂಬಿಸಿರುತ್ತದೆ. ಪ್ರತಿ ಸಂಸ್ಕೃತಿಯಲ್ಲಿ, ಕೆಲವು ಶಬ್ದಗಳು ಅಥವಾ ವಾಕ್ಯಗಳನ್ನು ದ್ವೇಷಪೂರ್ಣ ಮಾತು ಅಥವಾ ಸೂಕ್ತವಲ್ಲದ ಜನಾಂಗೀಯ ನಿಂದನೆಗಳು ಎಂದು ಪರಿಗಣಿಸಲಾಗುತ್ತದೆ. ಬಹುತೇಕ ಆಧುನಿಕ ಸಂಸ್ಕೃತಿಗಳಲ್ಲಿ, ಒಬ್ಬ ವ್ಯಕ್ತಿ ಅಥವಾ ಜನರ‍ ಒಂದು ಗುಂಪನ್ನು ಅವಮಾನಿಸುವುದನ್ನು, ವಿಶೇಷವಾಗಿ ತಮ್ಮ ಪ್ರತ್ಯಕ್ಷ ನಿಯಂತ್ರಣದ ಹೊರಗಿನ ಯಾವುದೇ ಕಾರಣಕ್ಕಾಗಿ (ಉದಾಹರಣೆಗೆ ಒಂದು ವೈದ್ಯಕೀಯ ಸ್ಥಿತಿಯನ್ನು ಹೊಂದಿರುವುದು, ಒಂದು ನಿರ್ದಿಷ್ಟ ಧರ್ಮವನ್ನು ಅನುಸರಿಸುವುದು, ಅಥವಾ ಬಡವನಾಗಿರುವುದು), ಒರಟುತನವೆಂದು ಪರಿಗಣಿಸಲಾಗುತ್ತದೆ. ಒರಟು ಮಾತಿನಲ್ಲಿ ಒಬ್ಬ ವೈಯಕ್ತಿಕ ವ್ಯಕ್ತಿಯನ್ನು ವರ್ಣಿಸುವ ಅವಹೇಳನಕಾರಿ ಪದಗಳು ಮತ್ತು ಸೂಕ್ತವಲ್ಲದ ಪ್ರಶ್ನೆಗಳನ್ನು ಕೇಳುವುದು ಅಥವಾ ಒಂದು ಪ್ರಶ್ನೆಗೆ ಉತ್ತರಗಳನ್ನು ಕೊಡುವಂತೆ ಒತ್ತಾಯಪಡಿಸುವುದು ಕೂಡ ಸೇರಿರುತ್ತವೆ.

ವರ್ಗ:ನಿಂದನೆ
ಒರೆ

thumb

**ಒರೆ** ಎಂದರೆ ಕತ್ತಿ, ಚಾಕೂ, ಅಥವಾ ಇತರ ದೊಡ್ಡ ಅಲಗನ್ನು ಹಿಡಿದಿಡುವ ಕೋಶ. ಹಿಂದಿನ ಸಹಸ್ರಮಾನಗಳಿಂದ ಒರೆಗಳನ್ನು ಅನೇಕ ಸಾಮಗ್ರಿಗಳಿಂದ ತಯಾರಿಸಲಾಗಿದೆ. ಇದರಲ್ಲಿ ಚಕ್ಕಳ, ಕಟ್ಟಿಗೆ, ಮತ್ತು ಹಿತ್ತಾಳೆ ಅಥವಾ ಉಕ್ಕಿನಂತಹ ಲೋಹಗಳು ಸೇರಿವೆ. ಅತ್ಯಂತ ಸಾಮಾನ್ಯವಾಗಿ, ಒರೆಗಳನ್ನು ಕತ್ತಿ ಪಟ್ಟಿ ಅಥವಾ ಡವಾಲಿ ಎಂದು ಕರೆಯಲ್ಪಡುವ ಭುಜಪಟ್ಟಿಯಿಂದ ನೇತಾಡಿಸಿ ಧರಿಸಲಾಗುತ್ತಿತ್ತು.

ಕಟ್ಟಿಗೆಯ ಒರೆಗಳನ್ನು ಸಾಮಾನ್ಯವಾಗಿ ಬಟ್ಟೆ ಅಥವಾ ಚಕ್ಕಳದಿಂದ ಹೊದಿಸಲಾಗುತ್ತಿತ್ತು; ಚಕ್ಕಳದ ಒರೆಗಳು ಸಾಮಾನ್ಯವಾಗಿ ಹೆಚ್ಚಿನ ಸುರಕ್ಷತೆ ಮತ್ತು ಸಾಗಿಸಲು ಸುಲಭವಾಗಲಿಕ್ಕೆ ಲೋಹದ ಜೋಡಿಕೆಗಳನ್ನು ಕೂಡ ಹೊಂದಿರುತ್ತಿದ್ದವು. ಜಪಾನ್‍ನ ಅಲಗುಗಳ ಚೂಪಾದ ಕತ್ತರಿಸುವ ಅಂಚುಗಳು ವಿಶಿಷ್ಟವಾಗಿ ಸಾಯಾ ಎಂದು ಕರೆಯಲ್ಪಡುವ ಕಟ್ಟಿಗೆಯ ಒರೆಯಿಂದ ರಕ್ಷಿತವಾಗಿರುತ್ತವೆ. ಗ್ರೀಕರು ಮತ್ತು ರೋಮನ್ನರು ಬಳಸುತ್ತಿದ್ದ ಒರೆಗಳಂತಹ ಅನೇಕ ಒರೆಗಳು ಚಿಕ್ಕದು ಮತ್ತು ಹಗುರವಾಗಿದ್ದವು. ಅವುಗಳನ್ನು ಕತ್ತಿಯನ್ನು ರಕ್ಷಿಸುವ ಬದಲಾಗಿ ಕತ್ತಿಯನ್ನು ಹಿಡಿದಿಡಲು ವಿನ್ಯಾಸಗೊಳಿಸಲಾಗುತ್ತಿತ್ತು. ಐರೋಪ್ಯ ಕಬ್ಬಿಣದ ಯುಗದಲ್ಲಿ ಪೂರ್ಣ ಲೋಹದ ಒರೆಗಳು ಗಣ್ಯರಲ್ಲಿ ಸಂಪತ್ತಿನ ಪ್ರದರ್ಶನಕ್ಕೆ ಜನಪ್ರಿಯ ವಸ್ತುಗಳಾಗಿದ್ದವು ಮತ್ತು ಹಲವುವೇಳೆ ಸಂಕೀರ್ಣವಾಗಿ ಅಲಂಕೃತವಾಗಿರುತ್ತಿದ್ದವು. ಅವುಗಳ ಕಟ್ಟಿಗೆಯ ನಿರ್ಮಾಣದ ಕಾರಣ, ಮುಂಚಿನ ಕಬ್ಬಿಣದ ಯುಗದ ಒರೆಗಳ ಬಗ್ಗೆ ಕಡಿಮೆ ತಿಳಿದಿದೆ. ಆದರೆ, ಮಧ್ಯ ಮತ್ತು ಉತ್ತರಾರ್ಧದ ಕಬ್ಬಿಣದ ಯುಗಗಳ ಅವಧಿಯಲ್ಲಿ, ಒರೆಯು ವಿಶೇಷವಾಗಿ ಅಲಂಕಾರಕ ವಿವರದ ಅಭಿವ್ಯಕ್ತಿಯಾಗಿ ಮುಖ್ಯವಾಯಿತು. ಕ್ರಿ.ಪೂ. ೨೦೦ರ ನಂತರ ಸಂಪೂರ್ಣವಾಗಿ ಅಲಂಕೃತ ಒರೆಗಳು ಅಪರೂಪವಾದವು. ಆಯುಧಗಳ ಬಲಿಗಳಿಂದ ಅನೇಕ ಪ್ರಾಚೀನ ಒರೆಗಳನ್ನು ಮರಳಿ ಪಡೆಯಲಾಗಿದೆ. ಇವು ಒಳಗಡೆ ತುಪ್ಪಳದ ಒಳಪದರವನ್ನು ಹೊಂದಿದ್ದವು. ಅಲಗನ್ನು ತುಕ್ಕುರಹಿತವಾಗಿಡಲು ತುಪ್ಪಳವನ್ನು ಬಹುಶಃ ಎಣ್ಣೆಎಣ್ಣೆಯಾಗಿ ಬಿಡಲಾಗುತ್ತಿತ್ತು. ತುಪ್ಪಳದ ಬಳಕೆಯಿಂದ ಕತ್ತಿಯನ್ನು ಸೆಳೆಯುವುದು ಹೆಚ್ಚು ಸುಗಮ ಮತ್ತು ಕ್ಷಿಪ್ರವಾಗಿ ಸಾಧ್ಯವಾಗುತ್ತಿತ್ತು.

ಸಂಪೂರ್ಣವಾಗಿ ಲೋಹದ ಒರೆಗಳು ಯೂರೋಪ್‍ನಲ್ಲಿ ೧೯ನೇ ಶತಮಾನದ ಮುಂಚಿನಲ್ಲಿ ಜನಪ್ರಿಯವಾದವು ಮತ್ತು ಅಂತಿಮವಾಗಿ ಬಹುತೇಕ ಇತರ ಬಗೆಗಳನ್ನು ಹಿಂದೆಹಾಕಿದವು. ಲೋಹವು ಚಕ್ಕಳಕ್ಕಿಂತ ಹೆಚ್ಚು ಬಾಳಿಕೆ ಬರುತ್ತಿತ್ತು ಮತ್ತು ಕ್ಷೇತ್ರ ಬಳಕೆಯ ತೀವ್ರತೆಗಳನ್ನು ಹೆಚ್ಚು ಉತ್ತಮವಾಗಿ ತಡೆದುಕೊಳ್ಳಬಲ್ಲವಾಗಿದ್ದವು, ವಿಶೇಷವಾಗಿ ಕುದುರೆ ಮೇಲೆ ಸವಾರಿ ಮಾಡುತ್ತಿದ್ದ ಪಡೆಗಳಲ್ಲಿ. ಇದರ ಜೊತೆಗೆ, ಲೋಹವು ಹೆಚ್ಚು ಮಿಲಿಟರಿ ನೋಟವನ್ನು ಪ್ರದರ್ಶಿಸುವ ಸಾಮರ್ಥ್ಯವನ್ನು ನೀಡುತ್ತಿತ್ತು, ಜೊತೆಗೆ ಹೆಚ್ಚಿನ ಅಲಂಕರಣವನ್ನು ಪ್ರದರ್ಶಿಸುವ ಅವಕಾಶ ನೀಡುತ್ತಿತ್ತು.

## ಉಲ್ಲೇಖಗಳು
ವರ್ಗ:ಅಲಗಿನ ಆಯುಧಗಳು
ಒಲವು

**ಒಲವು** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಪ್ರಬಲವಾದ ವಾತ್ಸಲ್ಯ ಮತ್ತು ಬಾಂಧವ್ಯಗಳ ಒಂದು ಸಂವೇದನೆಗೆ ಸಂಬಂಧಿಸಿರುವ ಭಾವವಾದ ಪ್ರೀತಿ
* ಗಮನವು ಒಂದು ವಸ್ತು, ಘಟನೆ, ಅಥವಾ ಪ್ರಕ್ರಿಯೆ ಮೇಲೆ ಕೇಂದ್ರೀಕರಿಸುವಂತೆ ಉಂಟುಮಾಡುವ ಅನಿಸಿಕೆಯಾದ ಆಸಕ್ತಿ
ಒಲೆ

thumb|left|ಇಟ್ಟಿಗೆಯ ಒಲೆ
thumb|ಕಟ್ಟಿಗೆಯನ್ನು ಸುಡುವ ಕಬ್ಬಿಣದ ಒಲೆ

**ಒಲೆ**ಯು ಆಹಾರವನ್ನು ಬೇಯಿಸುವ ಉದ್ದೇಶಕ್ಕಾಗಿ ವಿನ್ಯಾಸಗೊಳಿಸಲಾದ ಒಂದು ಅಡುಗೆಮನೆಯ ಸಲಕರಣೆ. ಬೇಯಿಸುವ ಪ್ರಕ್ರಿಯೆಗೆ ಒಲೆಗಳು ನೇರ ಶಾಖದ ಅನ್ವಯದ ಮೇಲೆ ಅವಲಂಬಿಸುತ್ತವೆ ಮತ್ತು ಇವು ಬೇಕಿಂಗ್‍ಗಾಗಿ ಬಳಸಲಾದ ಗೂಡೊಲೆಗಳನ್ನು ಕೂಡ ಹೊಂದಿರಬಹುದು. "ಕಟ್ಟಿಗೆಯ ಒಲೆಗಳು" ಶಾಖ ಉತ್ಪಾದಿಸಲು ಕಟ್ಟಿಗೆ ಅಥವಾ ಇದ್ದಿಲಿನ ಸುಡುವಿಕೆಯನ್ನು ಬಳಸುತ್ತವೆ; "ಅನಿಲ ಒಲೆಗಳು" ಅನಿಲದಿಂದ ಶಾಖವನ್ನು ಉತ್ಪಾದಿಸುತ್ತವೆ; ಮತ್ತು "ವಿದ್ಯುತ್ ಒಲೆಗಳು" ವಿದ್ಯುಚ್ಛಕ್ತಿಯನ್ನು ಬಳಸುತ್ತವೆ. ಅನೇಕ ಅಡಿಗೆ ಮೇಲ್ಮೈಗಳನ್ನು ಹೊಂದಿರುವ ಒಲೆಯನ್ನು ರೇಂಜ್ ಎಂದು ಕರೆಯಲಾಗುತ್ತದೆ.

ಇಂಧನವನ್ನು ದಹಿಸುವ ಒಲೆಯು ಅತ್ಯಂತ ಮೂಲಭೂತ ವಿನ್ಯಾಸವಾಗಿದೆ. ವಿಶ್ವದಲ್ಲಿನ ಸರಿಸುಮಾರು ಅರ್ಧದಷ್ಟು ಜನ (ಮುಖ್ಯವಾಗಿ ಅಭಿವೃದ್ಧಿಹೊಂದುತ್ತಿರುವ ವಿಶ್ವದಲ್ಲಿ) ತಮ್ಮ ಆಹಾರವನ್ನು ಬೇಯಿಸಿಕೊಳ್ಳಲು ಜೀವರಾಶಿ (ಕಟ್ಟಿಗೆ, ಇದ್ದಿಲು, ಬೆಳೆ ಅವಶೇಷಗಳು, ಮತ್ತು ಸೆಗಣಿ) ಮತ್ತು ಕಲ್ಲಿದ್ದಲನ್ನು ಮೂಲಭೂತ ಒಲೆಗಳಲ್ಲಿ ಅಥವಾ ತೆರೆದ ಬೆಂಕಿಯಲ್ಲಿ ದಹಿಸುತ್ತಾರೆ. ಅಲ್ಲಿ ಬಳಕೆಗಾಗಿ ಹೆಚ್ಚು ಇಂಧನ ಸಮರ್ಥ ಮತ್ತು ಪರಿಸರ ಸಮರ್ಥ ಜೀವರಾಶಿ ಒಲೆಗಳನ್ನು ಅಭಿವೃದ್ಧಿಪಡಿಸಲಾಗುತ್ತಿದೆ.

ಆಧುನಿಕ ಒಲೆಗಳು ಆಹಾರವನ್ನು ಬಿಸಿಮಾಡಲು ಪರ್ಯಾಯ ವಿಧಾನಗಳನ್ನು ಬಳಸಬಹುದು. ಪಾಶ್ಚಾತ್ಯ ದೇಶಗಳಲ್ಲಿ ಇಂದು ನೈಸರ್ಗಿಕ ಅನಿಲ ಮತ್ತು ವಿದ್ಯುತ್ ಒಲೆಗಳು ಅತ್ಯಂತ ಸಾಮಾನ್ಯವಾಗಿವೆ. ಎರಡೂ ಸಮಾನವಾಗಿ ಪರಿಣಾಮಕಾರಿ ಮತ್ತು ಸುರಕ್ಷಿತವಾಗಿವೆ, ಮತ್ತು ಇವೆರಡರ ನಡುವಿನ ಆಯ್ಕೆಯು ಹೆಚ್ಚಾಗಿ ವೈಯಕ್ತಿಕ ಒಲವು ಮತ್ತು ಪೂರ್ವ ಅಸ್ತಿತ್ವದಲ್ಲಿರುವ ಉಪಯುಕ್ತತಾ ಹೊರಗುಂಡಿಗಳ ವಿಷಯವಾಗಿದೆ: ಒಂದು ಮನೆಯು ಅನಿಲ ಪೂರೈಕೆಯನ್ನು ಹೊಂದಿಲ್ಲದಿದ್ದರೆ, ಕೇವಲ ಒಂದು ಅನಿಲ ಒಲೆಯನ್ನು ಉಪಯೋಗಿಸಲು ಅನಿಲ ಪೂರೈಕೆಯನ್ನು ಜೋಡಿಸುವುದು ದುಬಾರಿ ಸಾಹಸವಾಗಿದೆ. ವಿಶೇಷವಾಗಿ, ವೃತ್ತಿಪರ ಬಾಣಸಿಗರು ಹಲವುವೇಳೆ ಅನಿಲ ಒಲೆಗಳನ್ನು ಇಷ್ಟಪಡುತ್ತಾರೆ, ಏಕೆಂದರೆ ಇವು ಶಾಖವನ್ನು ಹೆಚ್ಚು ಉತ್ತಮವಾಗಿ ಮತ್ತು ಹೆಚ್ಚು ಕ್ಷಿಪ್ರವಾಗಿ ನಿಯಂತ್ರಿಸಲು ಅನುಮತಿಸುತ್ತವೆ. ಮತ್ತೊಂದೆಡೆ, ಕೆಲವು ಬಾಣಸಿಗರು ಹಲವುವೇಳೆ ವಿದ್ಯುತ್ ಒಲೆಗಳನ್ನು ಇಷ್ಟಪಡುತ್ತಾರೆ ಏಕೆಂದರೆ ಅವು ಆಹಾರವನ್ನು ಹೆಚ್ಚು ಸಮವಾಗಿ ಬಿಸಿಮಾಡುವ ಸಾಧ್ಯತೆಯಿರುತ್ತದೆ. ಇಂದಿನ ಪ್ರಮುಖ ಬ್ರ್ಯಾಂಡ್‍ಗಳು ಅನಿಲ ಮತ್ತು ವಿದ್ಯುತ್ ಒಲೆಗಳು ಎರಡನ್ನೂ ಒದಗಿಸುತ್ತವೆ, ಮತ್ತು ಅನಿಲ ಒಲೆ ಹಾಗೂ ವಿದ್ಯುತ್ ಗೂಡೊಲೆಯನ್ನು ಒಗ್ಗೂಡಿಸುವ ಉಭಯ ಇಂಧನ ರೇಂಜ್‍ಗಳನ್ನು ಕೂಡ ಒದಗಿಸಬಹುದು.

## ಉಲ್ಲೇಖಗಳು
ವರ್ಗ:ಅಡುಗೆ ಸಲಕರಣೆಗಳು
ಒಲ್ಮೆ

**ಒಲ್ಮೆ** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಪ್ರಬಲವಾದ ವಾತ್ಸಲ್ಯ ಮತ್ತು ಬಾಂಧವ್ಯಗಳ ಒಂದು ಸಂವೇದನೆಗೆ ಸಂಬಂಧಿಸಿರುವ ಭಾವವಾದ ಪ್ರೀತಿ
* ವಿವಿಧ ನೈತಿಕ, ಧಾರ್ಮಿಕ, ಸಾಮಾಜಿಕ ಮತ್ತು ಕಾನೂನಾತ್ಮಕ ಸಂದರ್ಭಗಳಲ್ಲಿ ಪರೋಪಕಾರ ಗುಣ, ಕ್ಷಮೆ ಮತ್ತು ಕರುಣೆಯನ್ನು ಸೂಚಿಸುವ ಒಂದು ವಿಶಾಲವಾದ ಪದವಾದ ದಯೆ
ಆನೆಮುಂಗು

ಆನೆಮುಂಗು ಇದನ್ನು ಬಿಗ್ನೊನೇಸಿಯೆ (Bignonaceae) ಕುಟುಂಬದ  ದೊಡ್ಡ ಮರ.ಇದು ಹೂಬಿಡುವ ಸಸ್ಯದ ಜಾತಿ. ಸಾಮಾನ್ಯವಾಗಿ, ಕಹಳೆ ಹೂವು, ಕ್ಯಾಪರ್, ಅಥವಾ ಡ್ಯಾಮೊಕ್ಲಿಸ್ ಮರ ಎಂದು ಕರೆಯುತ್ತಾರೆ. ಒರೊಕ್ಸಿಲಮ್ ಇಂಡಿಕಮ್ (Oroxylum indicum) ಇದರ ವೈಜ್ಞಾನಿಕ ಹೆಸರು. ಇದು ೧೮ ಮೀಟರ್(೫೯ಅಡಿ) ಎತ್ತರ ಬೆಳೆಯುತ್ತದೆ. ಈ ಗಿಡದ ವಿವಿಧ ಭಾಗಗಳನ್ನು ಸಾಂಪ್ರದಾಯಿಕ ಔಷಧಿಗಳಲ್ಲಿ ಬಳಸಲಾಗುತ್ತದೆ.

=ಇತರೆ ಹೆಸರುಗಳು=
*ಹಿಂದಿ: ಬುಟ್-ವಿಕ್ಷಾ
*ಮಣಿಪುರಿ: ಶಂಪಾ ಶಂಬಾ
*ಮರಾಠಿ: ತೈಯಿಟು
*ತಮಿಳು: ಸೊರಿಕೋನ್ರೆಕೋರಿ- ಕೊನ್ನೆ
*ಮಲೆಯಾಳಂ: ಪಾಲ್ಕಪಯನಿ, ವಶ್ರಪತಿರಿ
*ತೆಲುಗು: ಮಂದೂಕಪರ್ಣಮು
*ಅಸ್ಸಾಮಿ: ಟೋಗುನ
*ಸಂಸ್ಕೃತ: ಅರುಲು
*ಓರಿಯಾ: ಟ್ಯಾಟೀಲೊ

=ಸಸ್ಯದ ವಿವರಣೆ=

ಆನೆಮುಂಗು ಸಸ್ಯದ ದೊಡ್ಡ ಎಲೆಯ ತೊಟ್ಟುಗಳು ಕೊಳೆಯುತ್ತವೆ ಹಾಗೂ ಕಾಂಡದ ತಳದ ಬಳಿ ಸಂಗ್ರಹವಾಗುತ್ತದೆ. ಎಲೆಗಳು ಸುಮಾರು ೧ಮೀಟರ್ ಉದ್ದವಿರುತ್ತದೆ. ಇದರ ಎಲೆಯು ಎಲ್ಲಾ ದ್ವಿದಳ ಸಸ್ಯಗಳಿಗ ಎಲೆಗಳಿಗಿಂತ ದೊಡ್ಡದು. ಈ ಗಿಡದ ಹೂವುಗಳು ಹೆಚ್ಚಾಗಿ ರಾತ್ರಿ ಅರಳುವುದರಿಂದ ಇವುಗಳು ಬಾವಲಿಗಳಿಂದ ಪರಾಗಸ್ಪರ್ಶಕ್ಕೆ ಒಳಪಡುತ್ತವೆ. ಹಣ್ಣುಗಳು ೧.೫ಮೀಟರ್ಗಳಷ್ಟು ಉದ್ದವಾಗಿರುತ್ತವೆ. ಅವುಗಳು ಕತ್ತರಿ ಕವಲುಗಳನ್ನು ಹೊಂದಿದೆ. ಉದ್ದವಾದ ಹಣ್ಣುಗಳು ದೊಡ್ಡ ಹಕ್ಕಿಗಳ ರೆಕ್ಕೆಗಳನ್ನು ಹೋಲುತ್ತವೆ.ಇದರಿಂದಾಗಿ ಇದು ಎಲ್ಲಾ ಡಿಕೋಟ್ಮರದ ಎಲೆಗಳಲ್ಲಿ ದೊಡ್ಡದಾಗಿದೆ. ಇದರ ಹೂವುಗಳನ್ನು ಬಾವಲಿಗಳು ನೈಸರ್ಗಿಕ ಪರಾಗಸ್ಪರ್ಶಕ್ಕೆ  ಅಳವಡಿಸಿಕೊಳ್ಳುತ್ತದೆ. ಇದು ಅಗಾಧವಾದ ಬೀಜಕೋಶಗಳನ್ನು ರೂಪಿಸುತ್ತದೆ.

=ಬೆಳೆಯುವ ಪ್ರದೇಶಗಳು=
ಈ ಸಸ್ಯವು ಭೂತಾನ್ ಮತ್ತುದಕ್ಷಿಣ ಚೀನಾ, ಇಂಡೋಚೈನಾ, ಮಲೇಶಿಯಾ ಹಾಗೂ ಭಾರತದ ಪ್ರದೇಶಗಳಿಗೆ ವಿಸ್ತರಿಸಿರುವ ಹಿಮಾಲಯದ ಪ್ರದೇಶಗಳಲ್ಲಿ ಬೆಳೆತುತ್ತದೆ. ವಿಯೆಟ್ನಾಂನಲ್ಲಿ ಈ ಮರವನ್ನು ನೂಕ್ ನಾಕ್ ಎಂದು ಕರೆಯಲಾಗುತ್ತದೆ ಇದರ ಮಾದರಿಯು ಕ್ಯಾಟ್ ಟೈನ್ ರಾಷ್ಠ್ರೀಯ ಉದ್ಯಾನವನದಲ್ಲಿದೆ. ಭಾರತದ ಅಸ್ಸಾಂನ ಮನಸ್ ರಾಷ್ಟ್ರೀಯ ಉದ್ಯಾನವನದ ಅರಣ್ಯ ಬಯೋಮ್ನಲ್ಲಿ ಕಾಣಬಹುದು. ಇವು ಭಾರತದ ರಾಜಸ್ಥಾನ್ ರಾಜ್ಯದ ಬನ್ಸ್ವಾರಾ ಜಿಲ್ಲೆಯ ಅರಣ್ಯ ಪ್ರದೇಶಗಳಲ್ಲಿ ಬೆಳೆಯುತ್ತದೆ.ಕೇರಳದ ಅಪರೂಪದ, ಅಳಿವಿನಂಚಿನಲ್ಲಿರುವ ಮತ್ತು ಅಪಾಯಕ್ಕೊಳಗಾದ ಸಸ್ಯಗಳ ಪಟ್ಟಿಯಲ್ಲಿಇದನ್ನು ವರದಿ ಮಾಡಲಾಗಿದೆ. ಇದು ಶ್ರೀಲಂಕಾದಲ್ಲೂ ಕಂಡುಬರುತ್ತದೆ. 

]]
=ಪರಿಸರ ವಿಜ್ಞಾನ=
ಆನೆಮುಂಗು ಬೇರುಗಳನ್ನು ಸುತ್ತುವರಿದಿರುವ ಮಣ್ಣಿನಲ್ಲಿ ಆಕ್ಸಿನೋಮೈಸೀಟ್ ಸೂಡೊನೊಕಾರ್ಡಿಯಾ ಓರೋಕ್ಸಿಲಿ ಜೊತೆಯಾಗಿ ಬೆಳೆಯುತ್ತದೆ. ಇದರ ಸೆಟೊಬಾಸಿಡಿಯಮ್ ಬೊಗೋರಿಯೆನ್ಸ್ ಎನ್ನುವುದು ವೆಲ್ವೆಟ್ ರೋಗಕ್ಕೆ ಕಾರಣವಾಗುವ ಫಂಗಲ್ ಜಾತಿಯಾಗಿದೆ. ಸಸ್ಯದ ಎಲೆಗಳು, ಬೇರಿನ ತೊಗಟೆ, ಮತ್ತು ಬೀಜಗಳು ಸೇರಿದಂತೆ ಆನೆಮುಂಗು ಸಸ್ಯದ ಹಲವಾರು ಭಾಗಗಳು ಪ್ರುನೆಟಿನ್, ಸಿಟೊಸ್ಟೀರಾಲ್, ಓರೊಕ್ಸಿನ್ಡಿನ್, ಒರಾಕ್ಸಿಲಿನ್-ಎ, ಬಯೋಚಾಚಿನ್- ಎ, ಇಲಾಜಿಕ್ ಆಸಿಡ್, ಟೆಟುನ್, ಅಂತ್ರಕ್ವಿನೋನ್ ಮತ್ತು ಎಮೋಡಿನ್ಗಳಂತಹ ಫೈಟೊಕೆಮಿಕಲ್ಗಳನ್ನು ಒಳಗೊಂಡಿರುತ್ತವೆ.

=ಉಪಯೋಗ=
ಇದನ್ನು ಅಲಂಕಾರಿಕ ಸಸ್ಯವಾಗಿ ಬೆಳೆಯಲಾಗುತ್ತದೆ. ಈ ಗಿಡವನ್ನು ಕಿರಾತ್, ಸುನವಾರ್, ರಾಯ್, ಲಿಂಬು, ನೇಪಾಳ, ಯಖಾ, ಥೈಲ್ಯಾಂಡ್, ಥಾಯ್ ಮತ್ತು ಲಾವೊಸ್ನ ಮದುವೆ ಆಚರಣೆಗಳಲ್ಲಿ ಬಳಸುತ್ತಾರೆ. 
ಹಿಮಾಲಯದಲ್ಲಿ ಜನರು ತಮ್ಮ ಮನೆಗಳ ಮೇಲ್ಛಾವಣಿಯ ಅಲಂಕಾರಕ್ಕೆ ಬಳಸುತ್ತಾರೆ.
ಇದರ ಎಲೆಗಳು ಮತ್ತು ಕಾಂಡಗಳನ್ನು ಖಾದ್ಯವಾಗಿ ಉಪಯೋಗಿಸುತ್ತಾರೆ. ಸಾಂಪ್ರದಾಯಿಕ ಔಷಧಿಗಳಲ್ಲಿ ಆನೆಮುಂಗು ಬೀಜಗಳನ್ನು ಭಾರತೀಯ ಆಯುರ್ವೇದ ಮತ್ತು ಚೀನೀ ಔಷಧಿಗಳಲ್ಲಿ ಬಳಸಲಾಗುತ್ತದೆ.ಇದರ ಬೀಜಗಳಿಂದ ತಯಾರಿಸಲಾದ ಶಿಲ್ಪಗಳು ಅಥವಾ ಹೂಮಾಲೆಗಳನ್ನು ಮನೆಗಳಲ್ಲಿ ಅಲಂಕಾರಕ್ಕೆ ಬಳಸುತ್ತಾರೆ.ಇದರ ಎಳೆ ಕಾಯಿಗಳನ್ನು ಉಪ್ಪಿನಕಾಯಿ ಮಾಡುತ್ತಾರೆ.ಬೇರಿನ ಕಷಾಯವನ್ನು ಅಜೀರ್ಣ,ಮೈಕೈನೋವು ಗಂಟುನೋವು ಇತ್ಯಾದಿಗಳಲ್ಲಿ ಬಳಸುತ್ತಾರೆ 

=ಉಲ್ಲೇಖ=

ವರ್ಗ:ಆಳ್ವಾಸ್ ಶೋಭವನ
ವರ್ಗ:ಔಷಧೀಯ ಸಸ್ಯಗಳು
ಮೋಹಕ ಲಾವಣ್ಯ

thumb|ಹೆಡಿ ಲಮಾರ್ ಒಬ್ಬ ಮೋಹಕ ತಾರೆ ಎಂದು ಪರಿಗಣಿತರಾಗಿದ್ದರು

**ಮೋಹಕ ಲಾವಣ್ಯ** (**ಗ್ಲ್ಯಾಮರ್**) ಎಂದರೆ ಒಂದು ವಿಶೇಷವಾಗಿ ಐಷಾರಾಮಿ ಅಥವಾ ಸೊಗಸಾದ ನೋಟವು ಸೃಷ್ಟಿಸುವ ಆಕರ್ಷಣೆ ಅಥವಾ ಸೆಳೆತದ ಪ್ರಭಾವ, ಅಂದರೆ ವಾಸ್ತವವನ್ನು ತೀಕ್ಷ್ಣಗೊಳಿಸುವ ಪ್ರಭಾವ. ಸಾಮಾನ್ಯವಾಗಿ ಒಬ್ಬ ವ್ಯಕ್ತಿ, ಘಟನೆ, ಸ್ಥಳ, ತಂತ್ರಜ್ಞಾನ, ಅಥವಾ ಉಡುಪಿನಂತಹ ಒಂದು ಉತ್ಪನ್ನವು ಮೋಹಕವಾಗಿರಬಹುದು ಅಥವಾ ಮೋಹಕತೆಯನ್ನು ಸೇರಿಸಬಹುದು. ಮೋಹಕ ಲಾವಣ್ಯವು ಯಶಸ್ವಿಯಾಗಬೇಕಾದರೆ ಅದಕ್ಕೆ ಸುಮಾರು ಯಾವಾಗಲೂ ಸ್ಪ್ರೆಜ಼ಟ್ಯೂರಾದ (ನಿರಾಯಾಸತೆಯ ಉಪಸ್ಥಿತಿ ಮತ್ತು ದೂರವಿರುವಂತೆ ಕಾಣುವುದು) ಅಗತ್ಯವಿರುತ್ತದೆ, ಪ್ರತಿದಿನವನ್ನು ಮೀರಿಸುವಂಥದ್ದು, ಸ್ವಲ್ಪ ನಿಗೂಢವಾಗಿರುವುದು ಮತ್ತು ಸ್ವಲ್ಪ ಆದರ್ಶೀಕೃತವಾಗಿರುವುದು, ಆದರೆ ಮುಂದೆ ವ್ಯಕ್ತಿಯೊಂದಿಗೆ ಗುರುತಿಸಲು ಸಾಧ್ಯವಿಲ್ಲದಷ್ಟು ಮಟ್ಟಿಗೆ ಅಲ್ಲ ಎಂದು ಲೇಖಕಿ ಪೋಸ್ಟ್ರೆಲ್ ಹೇಳುತ್ತಾರೆ. ಮೋಹಕ ವಸ್ತುಗಳು ಎಲ್ಲವನ್ನೂ ಅಡಗಿಸುವಂಥ ಅಪಾರದರ್ಶಕವಾಗಿರುವುದಿಲ್ಲ, ಮತ್ತು ಎಲ್ಲವನ್ನೂ ತೋರಿಸುವಂಥ ಪಾರದರ್ಶಕ ಕೂಡ ಆಗಿರುವುದಿಲ್ಲ, ಬದಲಾಗಿ ಅರೆಪಾರದರ್ಶಕವಾಗಿರುತ್ತವೆ, ಅಂದರೆ ವಸ್ತುಗಳನ್ನು ಅನುಕೂಲಕರವಾಗಿ ತೋರಿಸುವಂಥದ್ದು ಆಗಿರುತ್ತವೆ.

ವಿಶೇಷವಾಗಿ ಮುಂಚಿನ ಹಾಲಿವುಡ್ ತಾರಾವ್ಯವಸ್ಥೆಯು ಹಾಲಿವುಡ್ ಗ್ಲ್ಯಾಮರ್‌ನಲ್ಲಿ ವಿಶೇಷೀಕರಿಸುತ್ತಿತ್ತು, ಅಂದರೆ ತಮ್ಮ ನಟರು ಮತ್ತು ನಟಿಯರನ್ನು ವ್ಯವಸ್ಥಿತವಾಗಿ ಮನಮೋಹಕಗೊಳಿಸುತ್ತಿತ್ತು. ಮೋಹಕ ಲಾವ್ಯಣವನ್ನು ಒಂದು ಶೈಲಿಯೊಂದಿಗೆ (ಅಂದರೆ ಒಂದು ನಿರ್ದಿಷ್ಟ ಫ಼್ಯಾಷನ್ ಪರಂಪರೆಯೊಂದರ, ಅಥವಾ ಆಂತರಿಕ ಸೌಂದರ್ಯದೊಂದಿಗೆ ಬದ್ಧತೆ) ತಪ್ಪಾಗಿ ತಿಳಿಯಬಹುದು; ಆದರೆ ಗ್ಲ್ಯಾಮರ್ ಬಾಹ್ಯ ಮತ್ತು ಉದ್ದೇಶಪೂರ್ವಕವಾಗಿರಬಹುದು.

ವಾಸ್ತುಶಿಲ್ಪದ ಅನೇಕ ರೂಪಗಳು ನೀರಸವೆನಿಸಬಹುದಾದಂಥ ಕಟ್ಟಡಗಳ ನೋಟವನ್ನು ಹೆಚ್ಚಿಸಲು ಮೋಹಕ ಅಲಂಕಾರ ಸಂಕೇತಗಳನ್ನು ಬಳಸುತ್ತವೆ. ಸಾಮಾನ್ಯವಾಗಿ ಆರ್ಟ್ ಡೆಕೊ ಶೈಲಿಯನ್ನು ಒಂದು ಮೋಹಕ ಶೈಲಿ ಎಂದು ಪರಿಗಣಿಸಲಾಗುತ್ತದೆ. ಆರ್ಥಿಕ ಮುಗ್ಗಟ್ಟು ಮತ್ತು ಅದರ ಪರಿಣಾಮದ ನಂತರ ಬಂದ ೧೯೩೦ರ ದಶಕ ಮತ್ತು ೧೯೪೦ರ ದಶಕವು "ಹಾಲಿವುಡ್ ಗ್ಲ್ಯಾಮರ್"ನ ಸುವರ್ಣಯುಗವಾಗಿತ್ತು. "ಮೋಹಕ ಲಾವಣ್ಯವು ಕೀಯಾರಸ್ಕ್ಯೂರೋದ ಪರಿಣಾಮವಾಗಿದೆ, ಅಂದರೆ ಮುಖದ ಪ್ರದೇಶದ ಮೇಲೆ ಬೆಳಕಿನ ಆಟದ ಪರಿಣಾಮ, ಸಂಯೋಜನೆಯ ಮೂಲಕ, ಕೂದಲಿನ ದ್ವಾರದ ಮೂಲಕ ಸುತ್ತಮುತ್ತಲಿನ ಬಳಕೆ ಮತ್ತು ಕಣ್ಣುಗಳಲ್ಲಿ ರಹಸ್ಯಮಯ ನೆರಳುಗಳನ್ನು ಸೃಷ್ಟಿಸುವುದು. ಹಾಲಿವುಡ್‍ನಲ್ಲಿ, ಮಾರ್ಲೀನ್ ಡಿಯೆಟ್ರಿಚ್, ಕ್ಯಾರೋಲ್ ಲೊಂಬಾರ್ಡ್, ರೀಟಾ ಹೇವರ್ತ್ ಮತ್ತು ಡೋಲೊರೆಸ್ ಡೆಲ್ ರಿಯೊದಂತಹ ದೂರದ ವ್ಯಕ್ತಿತ್ವದ ತಾರೆಗಳು ಮೋಹಕ ಲಾವಣ್ಯ, ತಂತ್ರಜ್ಞಾನ ಮತ್ತು ಅದರ ಸ್ವಂತದ ಸೌಂದರ್ಯವನ್ನು ಶುದ್ಧೀಕರಿಸುವ ಇಚ್ಛೆಯ ಮಾಲೀಕರಾಗಿದ್ದಾರೆ ಮತ್ತು ಅವುಗಳನ್ನು ಪಡೆಯುತ್ತಾರೆ", ಎಂದು ಚಲನಚಿತ್ರೋದ್ಯಮಿ ಜೋಸೆಫ಼್ ವಾನ್ ಸ್ಟರ್ನ್‌ಬರ್ಗ್ ಹೇಳುತ್ತಾರೆ.

## ಉಲ್ಲೇಖಗಳು
ವರ್ಗ:ಸಾಂಸ್ಕೃತಿಕ ಪ್ರವೃತ್ತಿಗಳು
ತಾರತಮ್ಯ

thumb
ಮಾನವ ಸಾಮಾಜಿಕ ವ್ಯವಹಾರಗಳಲ್ಲಿ, **ತಾರತಮ್ಯ** ಎಂದರೆ ಒಬ್ಬ ವ್ಯಕ್ತಿಯು ಯಾವ ಗುಂಪು, ವರ್ಗ, ಅಥವಾ ಶ್ರೇಣಿಗೆ ಸೇರಿದ್ದಾನೊ ಎಂದು ಗ್ರಹಿಸಿಲಾಗುತ್ತದೆಯೊ ಅದನ್ನು ಆಧರಿಸಿ ಆ ವ್ಯಕ್ತಿಯ ಕಡೆಗೆ ಮಾಡುವ ವ್ಯವಹಾರ ಅಥವಾ ಅದರ ಆಲೋಚನೆ ಅಥವಾ ಅವನ ಪರವಾಗಿ ಮಾಡುವ ವ್ಯತ್ಯಾಸ. ಇವುಗಳಲ್ಲಿ ವಯಸ್ಸು, ಬಣ್ಣ, ಕ್ಷಮೆ ನೀಡಲಾದ ಅಥವಾ ದಾಖಲೆ ತಡೆಹಿಡಿಯಲಾದ ದೋಷ ನಿರ್ಣಯಗಳು, ಅಂಗವೈಕಲ್ಯ, ಜನಾಂಗೀಯತೆ, ಕುಟುಂಬದ ಸ್ಥಾನಮಾನ, ಲಿಂಗ ಗುರುತು, ಆನುವಂಶಿಕ ಗುಣಲಕ್ಷಣಗಳು, ವೈವಾಹಿಕ ಸ್ಥಿತಿ, ರಾಷ್ಟ್ರೀಯತೆ, ಜನಾಂಗ, ಧರ್ಮ, ಲಿಂಗ ಮತ್ತು ಲೈಂಗಿಕ ದೃಷ್ಟಿಕೋನ ಸೇರಿವೆ. ತಾರತಮ್ಯವು ಒಂದು ನಿರ್ದಿಷ್ಟ ಗುಂಪು ಅಥವಾ ಸಾಮಾಜಿಕ ವರ್ಗದಲ್ಲಿ ಅವರುಗಳ ವಾಸ್ತವಿಕ ಅಥವಾ ಗ್ರಹಿಸಿದ ಸದಸ್ಯತ್ವವನ್ನು ಆಧರಿಸಿ "ಜನರನ್ನು ಸಾಮಾನ್ಯವಾಗಿ ನಡೆಸಿಕೊಳ್ಳುವ ರೀತಿಗಿಂತ ಹೆಚ್ಚು ಕೆಟ್ಟದಾದ ರೀತಿಯಲ್ಲಿ" ಒಬ್ಬ ವ್ಯಕ್ತಿ ಅಥವಾ ಗುಂಪಿನತ್ತ ವ್ಯವಹಾರವನ್ನು ಒಳಗೊಂಡಿರುತ್ತದೆ. ಇದು ಗುಂಪಿನ ಆರಂಭಿಕ ಪ್ರತಿಕ್ರಿಯೆ ಅಥವಾ ಗುಂಪಿನ ನಾಯಕ ಅಥವಾ ಗುಂಪಿನ ಕಡೆಗೆ ವ್ಯಕ್ತಿಯ ವಾಸ್ತವಿಕ ವರ್ತನೆ ಮೇಲೆ ಪ್ರಭಾವ ಬೀರುವತ್ತ ಹೋಗುವ ಪರಸ್ಪರ ಕ್ರಿಯೆ, ಮತ್ತೊಂದು ಗುಂಪಿಗೆ ಲಭ್ಯವಿರುವ ಅವಕಾಶಗಳು ಅಥವಾ ಸವಲತ್ತುಗಳಿಂದ ಒಂದು ಗುಂಪಿನ ಸದಸ್ಯರನ್ನು ನಿರ್ಬಂಧಿಸುವುದು ಒಳಗೊಂಡಿರುತ್ತದೆ. ಇದರಿಂದ ತರ್ಕಬದ್ಧವಲ್ಲದ ಅಥವಾ ವಿಚಾರಹೀನ ತೀರ್ಮಾನ ಮಾಡುವಿಕೆಯನ್ನು ಆಧರಿಸಿ ವ್ಯಕ್ತಿ ಅಥವಾ ವಸ್ತುಗಳ ಬಹಿಷ್ಕರಣಕ್ಕೆ ಕಾರಣವಾಗುತ್ತದೆ.

ತಾರತಮ್ಯಯುಕ್ತ ಸಂಪ್ರದಾಯಗಳು, ನೀತಿಗಳು, ವಿಚಾರಗಳು, ಅಭ್ಯಾಸಗಳು ಮತ್ತು ಕಾನೂನುಗಳು ಅನೇಕ ದೇಶಗಳು ಮತ್ತು ವಿಶ್ವದ ಪ್ರತಿಯೊಂದು ಭಾಗದಲ್ಲಿನ ಸಂಸ್ಥೆಗಳಲ್ಲಿ ಉಪಸ್ಥಿತವಿವೆ, ತಾರತಮ್ಯವನ್ನು ಸಾಮಾನ್ಯವಾಗಿ ಕೀಳೆಂದು ಕಾಣಲಾಗುವಂಥ ಪ್ರಾಂತ್ಯಗಳನ್ನು ಒಳಗೊಂಡು. ಕೆಲವು ಸ್ಥಳಗಳಲ್ಲಿ, ತಾರತಮ್ಯದ ಪ್ರಸಕ್ತ ಅಥವಾ ಹಿಂದಿನ ಬಲಿಪಶುಗಳು ಆಗಿದ್ದವರು ಎಂದು ನಂಬಲಾದವರಿಗೆ ಪ್ರಯೋಜನ ನೀಡಲು ಪಾಲಿನಂತಹ/ದೇಯಾಂಶಗಳಂತಹ ವಿವಾದಾತ್ಮಕ ಪ್ರಯತ್ನಗಳನ್ನು ಬಳಸಲಾಗಿದೆ—ಆದರೆ ಇವನ್ನು ಕೆಲವೊಮ್ಮೆ ವಿಪರ್ಯಯ ತಾರತಮ್ಯ ಎಂದು ಕರೆಯಲಾಗಿದೆ.

ಯಾರಾದರೂ ಅನಾಥ ಮಕ್ಕಳಿಗೆ ನೆರವಾಗಲು ಕೊಡುಗೆ ನೀಡಲು ತೀರ್ಮಾನಿಸಿದರೆ, ಆದರೆ ಜನಾಂಗೀಯ ದೃಷ್ಟಿಕೋನ ಹೊಂದಿ ಕರಿಯ ಮಕ್ಕಳಿಗೆ ಕಡಿಮೆ ಕೊಡುಗೆ ನೀಡಲು ತೀರ್ಮಾನಿಸಿದರೆ, ಯಾವ ಜನರ ವಿರುದ್ಧ ಅವರು ತಾರತಮ್ಯ ನಡೆಸುತ್ತಿದ್ದಾರೊ ಅವರು ವಾಸ್ತವಿಕವಾಗಿ ಕೊಡುಗೆ ಪಡೆಯುವುದರಿಂದ ಪ್ರಯೋಜನ ಹೊಂದುತ್ತಿದ್ದಾರೆ ಎಂಬುದರ ಹೊರತಾಗಿಯೂ ಅಂಥವರು ತಾರತಮ್ಯಯುಕ್ತ ರೀತಿಯಲ್ಲಿ ಕಾರ್ಯನಡೆಸುತ್ತಿರುವರು. ಇದರ ಜೊತೆಗೆ ತಾರತಮ್ಯವು ದಬ್ಬಾಳಿಕೆಯ ಮೂಲವಾಗಿ ಬೆಳೆಯುತ್ತದೆ. ಇದು ಯಾರನ್ನಾದರೂ ಅಮಾನವೀಯವಾಗಿ ನಡೆಸಿಕೊಳ್ಳುವಷ್ಟು ಮತ್ತು ಕೀಳಾಗಿ ಕಾಣುವಷ್ಟು ಭಿನ್ನ ಎಂದು ಗುರುತಿಸುವ ಕ್ರಿಯೆಗೆ ಸಮಾನವಾಗಿದೆ.

## ಉಲ್ಲೇಖಗಳು
ವರ್ಗ:ಸಾಮಾಜಿಕ ಅಸಮಾನತೆ
ಒಸಗೆ

**ಒಸಗೆ** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಅಕ್ಷರಶಃ "ತೃಪ್ತಿ, ಸಮಾಧಾನ" ಎಂಬ ಅರ್ಥಕೊಡುವ ಭಾರತೀಯ ತತ್ವಶಾಸ್ತ್ರದಲ್ಲಿ ಒಂದು ನೈತಿಕ ಪರಿಕಲ್ಪನೆಯಾಗಿರುವ ಶಬ್ದವಾದ ಸಂತೋಷ
* ಪಾವತಿಯ ಅಥವಾ ಆದಾಯದ ನಿರೀಕ್ಷೆಯಿಲ್ಲದೆ ಯಾರಿಗಾದರೂ ನೀಡಲಾದ ವಸ್ತುವಾದ ಉಡುಗೊರೆ
ಒಸಡು

thumb

**ಒಸಡು** ಬಾಯಿಯೊಳಗೆ ಹನ್ವಸ್ಥಿ ಮತ್ತು ದವಡೆ ಎಲುಬಿನ ಮೇಲೆ ಇರುವ ಲೋಳೆಪೊರೆ ಅಂಗಾಂಶವನ್ನು ಹೊಂದಿರುತ್ತದೆ. ಒಸಡಿನ ಆರೋಗ್ಯ ಮತ್ತು ರೋಗವು ಸಾಮಾನ್ಯ ಆರೋಗ್ಯದ ಮೇಲೆ ಪ್ರಭಾವ ಬೀರಬಹುದು. ಒಸಡು ಬಾಯಿಯ ಮೃದು ಅಂಗಾಂಶದ ಒಳಪದರದ ಭಾಗವಾಗಿದೆ. ಒಸಡು ಹಲ್ಲುಗಳನ್ನು ಸುತ್ತುವರಿದು ಅವುಗಳ ಸುತ್ತ ಮುಚ್ಚಿಗೆಯನ್ನು ಒದಗಿಸುತ್ತದೆ. ತುಟಿಗಳು ಮತ್ತು ಕೆನ್ನೆಗಳ ಮೃದು ಅಂಗಾಂಶದ ಒಳಪದರಗಳಿಗೆ ಭಿನ್ನವಾಗಿ, ಒಸಡಿನ ಬಹುತೇಕ ಭಾಗವು ಕೆಳಗಿರುವ ಮೂಳೆಗೆ ಬಿಗಿಯಾಗಿ ಬಂಧಿತವಾಗಿರುತ್ತದೆ. ಇದು ಅದರ ಮೇಲೆ ಸಾಗುವ ಆಹಾರದ ತಿಕ್ಕಾಟವನ್ನು ಪ್ರತಿರೋಧಿಸುವಲ್ಲಿ ನೆರವಾಗುತ್ತದೆ. ಹಾಗಾಗಿ ಆರೋಗ್ಯವಂತವಾಗಿರುವಾಗ, ಇದು ಹೆಚ್ಚು ಆಳದ ಅಂಗಾಂಶಗಳಿಗೆ ದಂತ ಸಂಬಂಧಿ ತಿರಸ್ಕಾರಗಳ ದಾಳಿಗಳಿಗೆ ಪರಿಣಾಮಕಾರಿ ತಡೆಗೋಡೆಯನ್ನು ಪ್ರಸ್ತುತಪಡಿಸುತ್ತದೆ. ತಿಳಿ ಬಣ್ಣದ ಜನರಲ್ಲಿ ಆರೋಗ್ಯವಂತ ಒಸಡು ಸಾಮಾನ್ಯವಾಗಿ ಹವಳ ಗುಲಾಬಿ ಬಣ್ಣದ್ದಾಗಿರುತ್ತದೆ, ಆದರೆ ಮೆಲನಿನ್ ವರ್ಣದ್ರವ್ಯದಿಂದ ನೈಸರ್ಗಿಕವಾಗಿ ಹೆಚ್ಚು ಗಾಢ ಬಣ್ಣದ್ದಾಗಿರಬಹುದು.

ಬಣ್ಣದಲ್ಲಿನ ಬದಲಾವಣೆಗಳು, ವಿಶೇಷವಾಗಿ ಹೆಚ್ಚಿನ ಕೆಂಪುತನವು, ಊತ ಮತ್ತು ರಕ್ತಸ್ರಾವವಾಗುವ ಹೆಚ್ಚಿನ ಪ್ರವೃತ್ತಿಯ ಜೊತೆಗೆ ಉರಿಯೂತವನ್ನು ಸೂಚಿಸುತ್ತದೆ. ಈ ಉರಿಯೂತವು ಸಂಭಾವ್ಯವಾಗಿ ಬ್ಯಾಕ್ಟೀರಿಯಾಜನ್ಯ ಪಿಟ್ಟಿನ ಶೇಖರಣೆಯಿಂದ ಇರಬಹುದು. ಒಟ್ಟಾರೆಯಾಗಿ, ಅಂಗಾಂಶದ ವೈದ್ಯಕೀಯ ನೋಟವು ಕೆಳಗಿನ ಊತಕಶಾಸ್ತ್ರವನ್ನು (ಆರೋಗ್ಯ ಮತ್ತು ರೋಗ ಎರಡರಲ್ಲೂ) ಪ್ರತಿಬಿಂಬಿಸುತ್ತದೆ. ಒಸಡಿನ ಅಂಗಾಂಶವು ಆರೋಗ್ಯವಂತವಾಗಿಲ್ಲದಿದ್ದಾಗ, ಅದು ಒಸಡಿನ ರೋಗವು ಪೆರಿಡಾಂಚಿಯಮ್‍ನ ಹೆಚ್ಚು ಆಳದ ಅಂಗಾಂಶಕ್ಕೆ ಮುಂದುವರಿಯಲು ದ್ವಾರವನ್ನು ಒದಗಿಸಬಲ್ಲದು. ಇದರಿಂದ ಹಲ್ಲುಗಳ ದೀರ್ಘಕಾಲೀನ ಧಾರಣಕ್ಕೆ ಹೆಚ್ಚು ಕಳಪೆ ಮುನ್ನರಿವನ್ನು ನೀಡಬಹುದು. ದಂತ ತಜ್ಞರು ರೋಗಿಗಳಿಗೆ ನೀಡುವ ಎರಡೂ ಪ್ರಕಾರಗಳಾದ ಪರಿದಂತ ಚಿಕಿತ್ಸೆ ಮತ್ತು ಗೃಹ ಆರೈಕೆ ಸೂಚನೆಗಳು ಮತ್ತು ಪುನಶ್ಚೈತನ್ಯಕಾರಿ ಆರೈಕೆಯು ಅಂಗಾಂಶದ ವೈದ್ಯಕೀಯ ಸ್ಥಿತಿಗಳನ್ನು ಆಧರಿಸಿರುತ್ತವೆ.

ಆರೋಗ್ಯವಂತ ಒಸಡು ಸಾಮಾನ್ಯವಾಗಿ "ಹವಳ ಗುಲಾಬಿ" ಎಂದು ವರ್ಣಿಸಲಾಗಿರುವ ಬಣ್ಣವನ್ನು ಹೊಂದಿರುತ್ತದೆ. ಕೆಂಪು, ಬಿಳಿ ಮತ್ತು ನೀಲಿಯಂತಹ ಇತರ ಬಣ್ಣಗಳು ಉರಿಯೂತ (ಜಿಂಜಿವೈಟಿಸ್) ಅಥವಾ ರೋಗಲಕ್ಷಣವನ್ನು ಸೂಚಿಸಬಹುದು. ಹವಳ ಗುಲಾಬಿ ಬಣ್ಣ ಎಂದು ವರ್ಣಿಸಲಾದರೂ, ಬಣ್ಣದಲ್ಲಿ ಬದಲಾವಣೆ ಸಾಧ್ಯವಿದೆ. ಇದು ಹೊರಪದರ ದಪ್ಪ ಮತ್ತು ಕೆರಟಿನೀಕರಣದ ಪ್ರಮಾಣ, ಒಸಡಿಗೆ ರಕ್ತದ ಹರಿವು, ಸಹಜ ವರ್ಣದ್ರವ್ಯ, ರೋಗ ಮತ್ತು ಔಷದಿಗಳಂತಹ ಅಂಶಗಳ ಪರಿಣಾಮವಾಗಿರಬಹುದು.

## ಉಲ್ಲೇಖಗಳು
ವರ್ಗ:ಮಾನವ ಶರೀರ
ಒಳ್ಪು

**ಒಳ್ಪು** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಕೆಲವು ವಸ್ತುಗಳು ಅಥವಾ ಮನುಷ್ಯರು ಮನಸ್ಸಿನಲ್ಲಿ ಉಂಟುಮಾಡುವ ಆಹ್ಲಾದಕಾರಿ ಭಾವನೆಯಾದ ಚೆಲುವು
* ಒಬ್ಬ ವ್ಯಕ್ತಿ ಅಥವಾ ಒಂದು ಗುಂಪಿನ ಪರಿಸ್ಥಿತಿಗೆ ಬಳಸಲಾಗುವ ಸಾಮಾನ್ಯ ಪದವಾದ ಕ್ಷೇಮ
ಅಜಯ್ ಜಡೇಜಾ

ಅಜಯ್‌ಸಿಂಹಜಿ ದೌಲತ್‌ಸಿನ್ಹಜಿ ಜಡೇಜಾ ಇವರನ್ನು ಅಜಯ್ ಜಡೇಜಾ ಎಂದು ಕರೆಯುತ್ತಾರೆ. ಇವರು ಒಬ್ಬ ಭಾರತೀಯ ಮಾಜಿ ವೃತ್ತಿಪರ ಕ್ರಿಕೆಟ್ ಆಟಗಾರ. ಇವರು ೧೯೯೨ ಮತ್ತು ೨೦೦೦ರ ನಡುವಿನ ಏಕದಿನ ಅಂತಾರಾಷ್ಟ್ರೀಯ ಸ್ವರೂಪದಲ್ಲಿ ಭಾರತೀಯ ಕ್ರಿಕೆಟ್ ತಂಡದ ನಿಯಮಿತ ಸದಸ್ಯರಾಗಿದ್ದರು. ಭಾರತಕ್ಕಾಗಿ ಇವರು ೧೫ ಟೆಸ್ಟ್ ಪಂದ್ಯಗಳು ಮತ್ತು ೧೯೬ ಓಡಿಐ ಪಂದ್ಯಗಳನ್ನು ಆಡಿದ್ದಾರೆ. ಅವರು ಸಾಂದರ್ಭಿಕವಾಗಿ ಭಾರತದ ರಾಷ್ಟ್ರೀಯ ಕ್ರಿಕೆಟ್ ತಂಡದ ನಾಯಕರಾಗಿದ್ದರು. ಜಡೇಜಾ ಅಫ್ಘಾನಿಸ್ತಾನದ ಕ್ರಿಕೆಟ್ ತಂಡದೊಂದಿಗೆ ತಂಡದ ಮಾರ್ಗದರ್ಶಕರಾಗಿ ಕೆಲಸ ಮಾಡುತ್ತಿದ್ದಾರೆ.

ಅವರು ಕ್ರಿಕೆಟ್ ಆಡುವುದನ್ನು ತೊರೆದ ನಂತರ, ಅವರು ೨೦೧೫ರಲ್ಲಿ ದೆಹಲಿ ಕ್ರಿಕೆಟ್ ತಂಡದ ತರಬೇತುದಾರರಾಗಿ ಕೆಲಸ ಮಾಡಿದರು. ೨೦೦೦ರ ದಶಕದಲ್ಲಿ ಅವರು ಕೆಲವು ಬಾಲಿವುಡ್ ಚಲನಚಿತ್ರಗಳಲ್ಲಿ ನಟಿಸಿದರು ಮತ್ತು ನೃತ್ಯ ರಿಯಾಲಿಟಿ ಶೋ ಜಲಕ್ ದಿಖ್ಲಾ ಜಾದಲ್ಲಿ ಸ್ಪರ್ಧಿಯಾಗಿ ಕಾಣಿಸಿಕೊಂಡರು.

## ವೈಯಕ್ತಿಕ ಜೀವನ
ಜಡೇಜಾ ಅವರು ಹಿಂದಿನ ನವನಗರದ ರಾಜಮನೆತನದಲ್ಲಿ ಜನಿಸಿದರು. ಇವರ ಮನೆತನವು ಕ್ರಿಕೆಟ್ ವಂಶಾವಳಿಯಾಗಿದೆ. ಅವರ ಸಂಬಂಧಿಕರು ಕೆ. ಎಸ್. ರಂಜಿತ್‌ಸಿನ್‌ಜಿ ಅವರ ನಂತರ ಇವರ ಹೆಸರನ್ನು ರಣಜಿ ಟ್ರೋಫಿ ಎಂದು ಹೆಸರಿಸಲಾಗಿದೆ. ಮತ್ತು ಕೆ. ಎಸ್. ದುಲೀಪ್‌ಸಿನ್‌ಜಿ ಇವರ ಹೆಸರನ್ನು ದುಲೀಪ್ ಟ್ರೋಫಿ ಎಂದು ಹೆಸರಿಸಲಾಗಿದೆ. ಜಡೇಜಾ ಅವರ ತಂದೆ ದೌಲತ್‌ಸಿನ್ಹಜಿ ಜಡೇಜಾ ಅವರು ಜಾಮ್‌ನಗರ ಲೋಕಸಭೆಯಿಂದ ೩ ಬಾರಿ ಸಂಸದರಾಗಿದ್ದರು. ಅವರ ತಾಯಿ ಕೇರಳದ ಅಲಪ್ಪುಳದ ಮೂಲದವರು. ಜಡೇಜಾ ಇವರು ಜಯಾ ಜೇಟ್ಲಿ ಅವರ ಪುತ್ರಿ ಅದಿತಿ ಜೇಟ್ಲಿ ಅವರನ್ನು ವಿವಾಹವಾದ್ದರು. ಇವರಿಗೆ ಐಮನ್ ಮತ್ತು ಅಮೀರ ಎಂಬ ಇಬ್ಬರು ಮಕ್ಕಳಿದ್ದಾರೆ.

ಅವರು ತಮ್ಮ ಶಾಲಾ ಶಿಕ್ಷಣವನ್ನು ನವದೆಹಲಿಯ ಭಾರತೀಯ ವಿದ್ಯಾ ಭವನದಲ್ಲಿ ಪ್ರಾರಂಭಿಸಿದರು. ನಂತರ ಅವರು ತಮ್ಮ ಕಾಲೇಜ್ ಶಿಕ್ಷಣವನ್ನು ರಾಜ್‌ಕೋಟ್‌ನ ರಾಜ್‌ಕುಮಾರ್ ಕಾಲೇಜಿನಲ್ಲಿ ಪ್ರಾರಂಭಿಸಿದರು. ನಂತರ, ನವದೆಹಲಿಯ ಸರ್ದಾರ್ ಪಟೇಲ್ ವಿದ್ಯಾಲಯದಲ್ಲಿ ತಮ್ಮ ಶಿಕ್ಷಣವನ್ನು ಪೂರ್ಣಗೊಳಿಸಿದರು. ಇವರು ಉನ್ನತ ಶಿಕ್ಷಣವನ್ನು ದೆಹಲಿಯ ಹಿಂದೂ ಕಾಲೇಜಿನಲ್ಲಿ ಪ್ರಾರಂಭಿಸಿದರು.

## ಅಂತರರಾಷ್ಟ್ರೀಯ ವೃತ್ತಿಜೀವನ
ಇವರು ಭಾರತ ತಂಡದ ಅತ್ಯುತ್ತಮ ಫೀಲ್ಡರ್‌ಗಳಲ್ಲಿ ಒಬ್ಬರೆಂದು ಪರಿಗಣಿಸಲ್ಪಟ್ಟಿದ್ದರು. ೧೯೯೬ ರಲ್ಲಿ ಬೆಂಗಳೂರಿನಲ್ಲಿ ನಡೆದ ಕ್ರಿಕೆಟ್ ವಿಶ್ವಕಪ್ ಕ್ವಾರ್ಟರ್-ಫೈನಲ್‌ನಲ್ಲಿ ಸಾಂಪ್ರದಾಯಿಕ ಎದುರಾಳಿ ಪಾಕಿಸ್ತಾನದ ವಿರುದ್ಧ ವಕಾರ್ ಯೂನಿಸ್ ಅವರ ಅಂತಿಮ ಎರಡು ಓವರ್‌ಗಳಲ್ಲಿ ೪೦ ರನ್ ಸೇರಿದಂತೆ ೨೫ ಎಸೆತಗಳಲ್ಲಿ ೪೫ ರನ್‍ಗಳಿಸಿದ್ದರು. ಜಡೇಜಾ, ಮೊಹಮ್ಮದ್ ಅಜರುದ್ದೀನ್ ಅವರೊಂದಿಗೆ ಜಿಂಬಾಬ್ವೆ ಮತ್ತು ಶ್ರೀಲಂಕಾ ವಿರುದ್ಧ ಕ್ರಮವಾಗಿ ೪ ಮತ್ತು ೫ ನೇ ವಿಕೆಟ್‌ಗೆ ಅತಿ ಹೆಚ್ಚು ಏಕದಿನ ಜೊತೆಯಾಟದ ದಾಖಲೆಯನ್ನು ಹೊಂದಿದ್ದಾರೆ. ಜಡೇಜಾ ಅವರು ಫೀಲ್ಡಿಂಗ್‌ಗೆ ಹೆಸರುವಾಸಿಯಾಗಿದ್ದಾರೆ.

ಶಾರ್ಜಾದಲ್ಲಿ ಇಂಗ್ಲೆಂಡ್ ವಿರುದ್ಧ ೧ ಓವರ್‌ನಲ್ಲಿ ೩ ರನ್‌ಗಳಿಗೆ ೩ ವಿಕೆಟ್‌ಗಳನ್ನು ಕಬಳಿಸಿ ಭಾರತಕ್ಕೆ ಪಂದ್ಯವನ್ನು ಗೆಲ್ಲಿಸಿದ್ದರು. ೩ ಜೂನ್ ೨೦೦೦ರಂದು ಪೆಪ್ಸಿ ಏಷ್ಯಾ ಕಪ್‌ನಲ್ಲಿ ಪಾಕಿಸ್ತಾನದ ವಿರುದ್ಧ ಜಡೇಜಾ ಕೊನೆಯ ಬಾರಿಗೆ ಏಕದಿನ ಅಂತಾರಾಷ್ಟ್ರೀಯ ಪಂದ್ಯವನ್ನು ಆಡಿದ್ದರು. 

## ಚಿತ್ರಕಥೆ
೨೦೦೩ರ ಖೇಲ್ ಚಿತ್ರದಲ್ಲಿ ಸನ್ನಿ ಡಿಯೋಲ್ ಮತ್ತು ಸುನಿಲ್ ಶೆಟ್ಟಿ ಜೊತೆ ಜಡೇಜಾ ನಟಿಸಿದ್ದಾರೆ. ಅವರು ವಿ.ಕೆ.ಕುಮಾರ್ ನಿರ್ದೇಶನದ ೨೦೦೯ರ ಚಲನಚಿತ್ರ ಪಲ್ ಪಲ್ ದಿಲ್ ಕೆ ಸ್ಸಾತ್ ನಲ್ಲಿ ಸಹ ನಟಿಸಿದ್ದಾರೆ.

ಜಡೇಜಾ ಮೊದಲ ಸೀಸನ್‌ನಲ್ಲಿ ಸೆಲೆಬ್ರಿಟಿ ಡ್ಯಾನ್ಸ್ ಶೋ ಜಲಕ್ ದಿಖ್ಲಾ ಜಾದಲ್ಲಿ ಸ್ಪರ್ಧಿಯಾಗಿದ್ದರು. ಅವರು ಟಿವಿ ಶೋ ಕಾಮಿಡಿ ಸರ್ಕಸ್, ದಿ ಗ್ರೇಟ್ ಇಂಡಿಯನ್ ಲಾಫ್ಟರ್ ಚಾಲೆಂಜ್‌ನಲ್ಲಿ ಅತಿಥಿಯಾಗಿ ಕಾಣಿಸಿಕೊಂಡಿದ್ದಾರೆ.

ಅವರು ಅಭಿಷೇಕ್ ಕಪೂರ್ ಅವರ ಚಲನಚಿತ್ರ ಕೈ ಪೋ ಚೆಯಲ್ಲಿ ಅತಿಥಿ ಪಾತ್ರವನ್ನು ಮಾಡಿದರು.

## ಮ್ಯಾಚ್ ಫಿಕ್ಸಿಂಗ್ ಹಗರಣ
ಇವರು ಮ್ಯಾಚ್ ಫಿಕ್ಸಿಂಗ್‌ನಲ್ಲಿ ಭಾಗಿಯಾಗಿರಲು ಕಾರಣ, ೩ ಜೂನ್ ೨೦೦೦ ರಂದು ಭಾರತೀಯ ಕ್ರಿಕೆಟ್ ನಿಯಂತ್ರಣ ಮಂಡಳಿ ಅವರನ್ನು ಕ್ರಿಕೆಟ್‌ನಿಂದ ನಿಷೇಧಿಸಿತು. ನಂತರ, ೨೭ ಜನವರಿ ೨೦೦೩ರಂದು ದೆಹಲಿ ನ್ಯಾಯಾಲಯವು ಅವರ ನಿಷೇಧವನ್ನು ತೆಗೆದುಹಾಕಿತು. ಹೀಗಾಗಿ ಅವರು ಭಾರತೀಯ ಕ್ರಿಕೆಟ್ ತಂಡಕ್ಕೆ ಮತ್ತೆ ಆಡಲು ಸಾಧ್ಯವಾಗಲಿಲ್ಲ.

## ಉಲ್ಲೇಖಗಳು 
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ಕ್ರಿಕೆಟ್ ಆಟಗಾರ
ಎಸ್. ಆರ್. ಶ್ರೀನಿವಾಸ್

ಎಸ್. ಆರ್. ಶ್ರೀನಿವಾಸ್ ಅವರು ಕರ್ನಾಟಕ ರಾಜ್ಯದ ಒಬ್ಬ ಭಾರತೀಯ ರಾಜಕಾರಣಿ. ಅವರು ೫ ವರ್ಷದ ಕಾಲ ಕರ್ನಾಟಕ ವಿಧಾನಸಭೆಯ ಸದಸ್ಯರಾಗಿದರು ಮತ್ತು ೨೦೦೦ರಲ್ಲಿ ಅವರು ಆರಂಭಿಕ ಜಿಲ್ಲಾ ಪಂಚಾಯತ್ ಚುನಾವಣೆಗೆ ಸೇರಿದರು. ಗುಬ್ಬಿ ಶ್ರೀನಿವಾಸ್ ಅವರು ಸತತ ೫ ವಿಧಾನಸಭಾ ಚುನಾವಣೆಗಳನ್ನು ಗೆದ್ದ ಏಕೈಕ ಒಕ್ಕಲಿಗ ಶಾಸಕರಾಗಿದರು.

ಎಸ್. ಆರ್. ಶ್ರೀನಿವಾಸ್ ಅವರ ರಾಜಕೀಯ ಪ್ರಯಾಣವು ಕಾಂಗ್ರೆಸ್‌ನೊಂದಿಗೆ ಪ್ರಾರಂಭವಾಯಿತು. ೨೦೦೦ರಲ್ಲಿ ಅವರು ಮೊದಲ ಚುನಾವಣಾ ಗೆಲುವನ್ನು  ಕಾಂಗ್ರೆಸ್‌ನ ಮೂಲಕ ಪಡೆದು ಜಿಲ್ಲಾ ಪಂಚಾಯತ್‍ಗೆ ಸದಸ್ಯರಾದರು. ೨೦೦೪ರಲ್ಲಿ ಸ್ವತಂತ್ರ ಅಭ್ಯರ್ಥಿಯಾಗಿ ವಿಧಾನಸಭಾ ಚುನಾವಣೆಯನ್ನು ಗೆದ್ದರು. ಅವರ ತಂದೆ ದಿವಂಗತ ರಾಮೇಗೌಡ ಅವರು ೧೯೭೦ ರಿಂದ ೧೯೯೦ರ ದಶಕದ ಅಂತ್ಯದವರೆಗೆ ೨೩ ವರ್ಷಗಳ ಕಾಲ ಬ್ಲಾಕ್ ಕಾಂಗ್ರೆಸ್ ಅಧ್ಯಕ್ಷರಾಗಿ ಸೇವೆ ಸಲ್ಲಿಸಿದರು. 

ಶ್ರೀನಿವಾಸ್ ಜೆಡಿಎಸ್‌ನಿಂದ ಬದಲಾದಾಗ, ೨೦೨೩ರ ಕರ್ನಾಟಕ ವಿಧಾನಸಭಾ ಚುನಾವಣೆಯಲ್ಲಿ ಗುಬ್ಬಿ ಕ್ಷೇತ್ರವು ಕೇಂದ್ರವಾಗಿತ್ತು. ಈ ಚುನಾವಣೆಯಲ್ಲಿ ಜೆಡಿಎಸ್ ೩ನೇ ಸ್ಥಾನವನ್ನು ಗಳಿಸಿತು. ಈ ಗೆಲುವು ಶ್ರೀನಿವಾಸ್ ತುಮಕೂರು ಜಿಲ್ಲೆಯಿಂದ ಸತತ ೫ ಅವಧಿ ಗೆದ್ದ ಮೊದಲ ಶಾಸಕರಾಗಿದರು.

ಗುಬ್ಬಿಯಲ್ಲಿ ಹಿಂದಿನ ೬ ಚುನಾವಣೆಗಳಲ್ಲಿ ಸೋತಿದ್ದ ಕಾಂಗ್ರೆಸ್, ೨೦೧೩ ಮತ್ತು ೨೦೧೮ರ ಸಾರ್ವತ್ರಿಕ ಚುನಾವಣೆಯಲ್ಲಿ ಠೇವಣಿ ಕಳೆದುಕೊಂಡಿತ್ತು. ಕಾಂಗ್ರೆಸ್ ಪಕ್ಷದಿಂದ ಎಸ್. ಆರ್. ಶ್ರೀನಿವಾಸ್ ಸ್ಪರ್ಧಿಸುವುದರೊಂದಿಗೆ, ೩೪ ವರ್ಷಗಳ ನಂತರ ಅನುಕೂಲಕರ ಅಂತರದಿಂದ ಈ ಸ್ಥಾನವು ಗೆದ್ದಿತು. ಗುಬ್ಬಿಯಲ್ಲಿ ಬಿಜೆಪಿ ಪ್ರಚಾರದಲ್ಲಿ ಪ್ರಧಾನಿ ನರೇಂದ್ರ ಮೋದಿ, ಗೃಹ ಸಚಿವ ಅಮಿತ್ ಶಾ, ಕರ್ನಾಟಕ ಮುಖ್ಯಮಂತ್ರಿ ಬಸವರಾಜ ಬೊಮ್ಮಾಯಿ ಮುಂತಾದ ಪ್ರಮುಖರು ಕಾಣಿಸಿಕೊಂಡರು.

ಗುಬ್ಬಿ ಶ್ರೀನಿವಾಸ್ ಜೆಡಿಎಸ್‌ನಿಂದ ಕಾಂಗ್ರೆಸ್‌ಗೆ ಬದಲಾದ ನಂತರ, ತುಮಕೂರು ಜಿಲ್ಲೆಯಲ್ಲಿ ಜೆಡಿಎಸ್ ೨ನೇ ಸ್ಥಾನಗಳಿಗೆ ಇಳಿದಿದೆ ಮತ್ತು ಕಾಂಗ್ರೆಸ್ ೭ನೇ ಸ್ಥಾನಗಳನ್ನು ಗೆದ್ದಿತು. ಇದು ಜಿಲ್ಲೆಯಾದ್ಯಂತ ಶ್ರೀನಿವಾಸ್ ಅವರ ಜನಪ್ರಿಯತೆಗೆ ಕಾರಣವಾಗಿದೆ.

೨೦೧೦ರಲ್ಲಿ ಅಂದಿನ ಬಿ. ಎಸ್. ಯಡಿಯೂರಪ್ಪ ನೇತೃತ್ವದಲ್ಲಿ ಬಿಜೆಪಿ ಸರ್ಕಾರವನ್ನು ಬಹಿರಂಗಪಡಿಸಿದಾಗ ಶ್ರೀನಿವಾಸ್ ಅವರು ‘ಆಪರೇಷನ್ ಕಮಲ’ವನ್ನು ಕೊನೆಗೊಳಿಸುವಲ್ಲಿ ಪ್ರಮುಖ ಪಾತ್ರ ವಹಿಸಿದ್ದರು. ಪಕ್ಷವನ್ನು ಬದಲಾಯಿಸಲು ಅವರಿಗೆ ೫೦ ಕೋಟಿ ನಗದು ನೀಡಿದರು. ಶ್ರೀನಿವಾಸ್ ಅವರು ಮಾಜಿ ಉಪಮುಖ್ಯಮಂತ್ರಿ ಆರ್.ಅಶೋಕ, ತುಮಕೂರು ಗ್ರಾಮಾಂತರ ಶಾಸಕ ಬಿ.ಸುರೇಶ್ ಗೌಡ, ತುರುವೆರೆಕೆರೆ ಮಾಜಿ ಶಾಸಕ ಮಸಾಲೆ ಜಯರಾಂ ಅವರೊಂದಿಗೆ ನಡೆಸಿದ ಸಂಭಾಷಣೆಯನ್ನು ರೆಕಾರ್ಡ್ ಮಾಡಿದರು. ಅವರು ೨೦೧೦ ಮತ್ತು ೨೦೧೯ರಲ್ಲಿ ಎರಡು ಬಾರಿ ಬಿಜೆಪಿಯ ಕೊಡುಗೆಗಳನ್ನು ನಿರಾಕರಿಸಿದರು.

ಮಗುವಿನ ಜೀವವನ್ನು ಉಳಿಸಿದ್ದಕ್ಕಾಗಿ ಭಾರತದ ರಾಷ್ಟ್ರಪತಿಗಳಿಂದ ಪ್ರತಿಷ್ಠಿತ ಶೌರ್ಯ ಪ್ರಶಸ್ತಿಯನ್ನು ಪಡೆದ ದೇಶದ ಏಕೈಕ ಶಾಸಕರಾಗಿದ್ದಾರೆ.

## ಕ್ಷೇತ್ರ
ಎಸ್. ಆರ್. ಶ್ರೀನಿವಾಸ್ ಅವರು ಗುಬ್ಬಿ ಕ್ಷೇತ್ರವನ್ನು ಪ್ರತಿನಿಧಿಸಿದರು.

## ರಾಜಕೀಯ ಪಕ್ಷ
ಅವರು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್‍ ಪಕ್ಷಕ್ಕೆ ಸೇರಿದವರು.

## ಉಲ್ಲೇಖಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ರಾಜಕಾರಣಿಗಳು
ಕುಂತಲ ದೇಶ

**ಕುಂತಲ ದೇಶವು ** ಪುರಾತನ ಭಾರತೀಯ ರಾಜಕೀಯ ಪ್ರದೇಶ. ಇದು  ಬಹುಶಃ ಪಶ್ಚಿಮ ಡೆಕ್ಕನ್ ಮತ್ತು ದಕ್ಷಿಣ ಕರ್ನಾಟಕ ದ ಕೆಲವು ಭಾಗ  (ಹಿಂದಿನ ಉತ್ತರ ಮೈಸೂರು ರಾಜ್ಯದ ಉತ್ತರ ಭಾಗ ) ಗಳನ್ನು  ಒಳಗೊಳ್ಳುತ್ತದೆ. ಸುಮಾರು  ಕ್ರಿ. ಪೂ. 600-450 ಅವಧಿಯ  ಕುಂತಲ ನಾಣ್ಯಗಳು ಲಭ್ಯ ಇವೆ.  ಕುಂತಲವು   ಕ್ರಿ.ಶ.  10-12 ನೇ ಶತಮಾನಗಳ ಹೊತ್ತಿಗೆ  ದಕ್ಷಿಣ ಭಾರತದ  ಮುಖ್ಯ ಭಾಗಗಳಲ್ಲಿ ಒಂದಾಗಿತ್ತು  (ಚೋಳ, ಚೇರ, ಪಾಂಡ್ಯ ಮತ್ತು ಆಂಧ್ರ ಇತರ  ಭಾಗಗಳು ). ಪ್ರತಿ ಭಾಗವೂ  ತನ್ನದೇ ಆದ ಸಂಸ್ಕೃತಿ ಮತ್ತು ಆಡಳಿತವನ್ನು ಅಭಿವೃದ್ಧಿ ಪಡಿಸಿತು. ತಾಳಗುಂದ ಶಾಸನಗಳಲ್ಲಿ ಬಳ್ಳಿಗಾವಿ ಮತ್ತು ಹತ್ತಿರದ ಪ್ರದೇಶಗಳನ್ನು  ಕುಂತಲದ ಭಾಗಗಳೆಂದು ಉಲ್ಲೇಖಿಸಲಾಗಿದೆ.

## ಧರ್ಮಗ್ರಂಥಗಳಲ್ಲಿ ಉಲ್ಲೇಖಗಳು 
*ದೇವಗಿರಿಯ ಯಾದವರ ತಾಮ್ರಪತ್ರಗಳು ನಾಗರನ್ನು ಕುಂತಲದ  ಅತ್ಯಂತ ಹಳೆಯ ರಾಜರು ಎಂದು ಉಲ್ಲೇಖಿಸುತ್ತವೆ.  ಕಲ್ಲುಬರಹಗಳು ಮತ್ತು ತಾಮ್ರಪಟಗಳು  ಸೂಚಿಸುವಂತೆ ರಾಷ್ಟ್ರಕೂಟರು, ಸಾತವಾಹನರು, ವಾಕಾಟಕರು, ಚಾಲುಕ್ಯರು, ಚುಟುಗಳು,ವಿಷ್ಣುಕುಂಡಿನರು  ಕುಂತಲವನ್ನು ಆಳಿದ್ದಾರೆ. ಕುಂತಲವನ್ನು ರಟ್ಟಪಾಡಿ ಅಂದರೆ ರಟ್ಟರ ನಾಡು ಎಂದು  ಗುರುತಿಸಲಾಗಿದೆ.  ಇಮ್ಮಡಿ ಪುಲಿಕೇಶಿಯ ತಾಮ್ರಪಟಗಳು ಅವನನ್ನು ಮೂರು ಮಹಾರಾಷ್ಟ್ರಗಳ ರಾಜ ಎಂದು ಹೇಳುತ್ತವೆ (ಇತರ ಎರಡು ವಿದರ್ಭ, ಮತ್ತು ಕೊಂಕಣ ).
*ಕಾಳಿದಾಸನು  ಕುಂತಲ ಮತ್ತು ಕುಂತಲದ ರಾಜರನ್ನು ತನ್ನ ಕೃತಿಗಳಲ್ಲಿ  ಉಲ್ಲೇಖಿಸಿದ್ದಾನೆ.
## ಪೂರಕ ಮಾಹಿತಿ
***ಕುಂತಲ**
ಪ್ರಾಚೀನ ಕಾಲದಲ್ಲಿ ಪ್ರಖ್ಯಾತಿ ಪಡೆದಿದ್ದ ಒಂದು ಕರ್ಣಾಟಕದಲ್ಲಿದ್ದ ಜನಪದ ರಾಜ್ಯ. ಸಾತವಾಹನ ಮನೆತನದ ಒಬ್ಬ ರಾಜ ಕುಂತಲ ವಿಷಯದಲ್ಲಿ ಹುಟ್ಟಿದ್ದರಿಂದ ಇವನಿಗೆ ಕುಂತಲ ಶಾತಕರ್ಣಿ ಎಂಬ ಹೆಸರಿತ್ತೆಂದು ತಿಳಿದು ಬಂದಿದೆ. 4-5ನೆಯ ಶತಮಾನಗಳ ವಾಕಾಟಕದ ಶಾಸನಗಳಲ್ಲಿ ಕುಂತಳದ ಉಲ್ಲೇಖವಿದೆ. ಮಾನಾಂಕನೆಂಬ ರಾಷ್ಟ್ರಕೂಟ ಅರಸನು 5ನೆಯ ಶತಮಾನದಲ್ಲಿ ಕುಂತಳ ದೇಶವನ್ನು ಆಳುತಿದ್ದ. 6ನೆಯ ಶತಮಾನದ ವರಾಹಮಿಹಿರನ ಬೃಹತ್‍ಸಂಹಿತೆಯಲ್ಲಿಯೂ ಇದರ ಹೆಸರು ಉಕ್ತವಾಗಿದೆ. ಕುಂತಲವಿಷಯ ಕರ್ಣಾಟಧರಾ ಮಂಡಲದ ಮಧ್ಯದಲ್ಲಿತ್ತೆಂದು ಹಂಯ ಒಂದು ಶಾಸನ ಹೇಳುತ್ತದೆ. ಕನ್ನಡ ನಾಡಿನಲ್ಲಿ ದೊರೆತ 10ನೆಯ ಶತಮಾನದಿಂದೀಚಿನ ಶಾಸನಗಳಿಂದ ಶಿವಮೊಗ್ಗೆಯಿಂದ ಉತ್ತರಕ್ಕೆ Wಟz(ವಾಟಕದ) ಮೇಲಿನ ಕರ್ಣಾಟಕದ ಎಲ್ಲ ಜಿಲ್ಲಗಳೂ ಕುಂತಳ ದೇಶಕ್ಕೆ ಸೇರಿದ್ದುವೆಂದು ವ್ಯಕ್ತವಾಗುತ್ತದೆ. ಇದಕ್ಕೆ ಶಾಸನಗಳಲ್ಲಿ ಕುಂತಲ ಸಪ್ತಾರ್ಥಲಕ್ಷ (ಏಳೂವರೆ ಲಕ್ಷ ಗ್ರಾಮಗಳನ್ನೊಳಗೊಂಡ ದೇಶ) ಎಂಬ ಹೆಸರಿದೆ. ಚಾಳುಕ್ಯರು ಕಲ್ಯಾಣ ರಾಜಧಾನಿಯಿಂದ ಈ ದೇಶವನ್ನು ಅಳುತಿದ್ದರು. ಮೇಲೆ ಹೇಳಿರುವ ರಾಷ್ಟ್ರಕೂಟ ಮಾನಾಂಕನ ರಾಜಧಾನಿಯಾಗಿದ್ದ ಮಾನಪುರ ಈಗಿನ ಸಾತಾರಾ ಜಿಲ್ಲೆಯಲ್ಲಿರುವ ಮಾಣ್ ಎಂಬುದು. ಅದ್ದರಿಂದ ಸಾತಾರಾ ಜಿಲ್ಲೆಯವರೆಗಾದರೂ ಕುಂತಳ ದೇಶ ವ್ಯಾಪಿಸಿತ್ತೆಂಬುದು ಸ್ಪಷ್ಟ. ಅಶ್ಮPಕ್ ಮತ್ತು ದರ್ಭದ ರಾಜರುಗಳನ್ನು ಸೋಲಿಸಿದುದಾಗಿ ಮಾನಾಂಕ ಹೇಳಿಕೊಂಡಿರುವುದರಿಂದಲೂ ದರ್ಭದ ಒಡೆಯರಾಗಿದ್ದ ವಾಕಾಟಕರು ಕುಂತಳ ರಾಜರನ್ನು ಜೈಸಿರುವುದಾಗಿ ಕೇಳಿಕೊಂಡಿರುವುದರಿಂದಲೂ ಕೂಂತಲ ರಾಜ ಅಶ್ಮದ (ಈಗಿನ ಅಹಮದ್ ನಗರ ಮತ್ತು ಬೀದರ ಜಿಲ್ಲೆಗಳು) ಮತ್ತು ದರ್ಭಗಳಿಗೆ ನೆರೆ ರಾಜ್ಯವಾಗಿದ್ದಿರಬೇಕು. ಸೊಡ್ಡಲ ದೇವನೆಂಬ ಸಂಸ್ಕøತಕವಿ ತನ್ನ 'ಉದಯ ಸುಂದರಿ'ಯಲ್ಲಿ ಗೋದಾವರಿ ತಿರದ ಪ್ರತಿಷ್ಠಾನ (ಈಗಿನ ಔರಂಗಾಬಾದ್ ಜಿಲ್ಲೆಯ ಪ್ಶೆಠಣ) ಕುಂತಲದ ರಾಜಧಾನಿಯಾಗಿತ್ತೆಂದು ಹೇಳಿದ್ದಾನೆ.(ಎನ್.ಎಲ್.ಆರ್.)

## ಆಧಾರಗಳು 
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವರ್ಗ:ಕರ್ನಾಟಕದ ಇತಿಹಾಸ
ವರ್ಗ:ಭಾರತದ ಪ್ರದೇಶಗಳು
ಕ್ಷೇಮ

**ಕ್ಷೇಮ** (**ಯೋಗಕ್ಷೇಮ**) ಪದವು ಒಬ್ಬ ವ್ಯಕ್ತಿ ಅಥವಾ ಒಂದು ಗುಂಪಿನ ಪರಿಸ್ಥಿತಿಗೆ ಬಳಸಲಾಗುವ ಸಾಮಾನ್ಯ ಪದವಾಗಿದೆ. ಉನ್ನತ ಮಟ್ಟದ ಕ್ಷೇಮವೆಂದರೆ ಯಾವುದೋ ಅರ್ಥದಲ್ಲಿ ವ್ಯಕ್ತಿಯ ಅಥವಾ ಗುಂಪಿನ ಪರಿಸ್ಥಿತಿಯು ಸಕಾರಾತ್ಮಕವಾಗಿದೆ ಎಂದು. ನಾಸಿ ಮತ್ತು ಇವಾನೀಡೀಸ್‍ರ ಪ್ರಕಾರ, ಕ್ಷೇಮ ಪದವು ಆರೋಗ್ಯದ ಸಾಂಪ್ರದಾಯಿಕ ವ್ಯಾಖ್ಯಾನವನ್ನು ಮೀರಿ ವ್ಯಾಪಿಸುವ ದೈಹಿಕ, ಮಾನಸಿಕ, ಮತ್ತು ಸಾಮಾಜಿಕ ಯೋಗಕ್ಷೇಮದ ವೈವಿಧ್ಯಮಯ ಮತ್ತು ಪರಸ್ಪರ ಸಂಬದ್ಧ ಆಯಾಮಗಳನ್ನು ಸೂಚಿಸುತ್ತದೆ. ಅದು ದೈಹಿಕ ಜೀವಶಕ್ತಿ, ಮಾನಸಿಕ ಚುರುಕುತನ, ಸಾಮಾಜಿಕ ತೃಪ್ತಿ, ಸಾಧನೆಯ ಭಾವ, ಮತ್ತು ವೈಯಕ್ತಿಕ ನೆರವೇರಿಕೆಯನ್ನು ಸಾಧಿಸುವ ಗುರಿಹೊಂದಿರುವ ಆಯ್ಕೆಗಳು ಮತ್ತು ಚಟುವಟಿಕೆಗಳನ್ನು ಒಳಗೊಳ್ಳುತ್ತದೆ.

ಮನಃಶಾಸ್ತ್ರದಲ್ಲಿನ ಮೂರು ಉಪವಿಭಾಗಗಳು ಮಾನಸಿಕ ಯೋಗಕ್ಷೇಮದ ಅಧ್ಯಯನಕ್ಕೆ ನಿರ್ಣಾಯಕವಾಗಿವೆ: ಅಭಿವೃದ್ಧಿ ಮನಃಶಾಸ್ತ್ರ - ಇದರಲ್ಲಿ ಮಾನಸಿಕ ಯೋಗಕ್ಷೇಮವನ್ನು ಆಯಸ್ಸಿನ ಉದ್ದಕ್ಕಿನ ಬೆಳವಣಿಗೆಯ ಮಾದರಿಯ ಪರಿಭಾಷೆಯಲ್ಲಿ ವಿಶ್ಲೇಷಿಸಬಹುದು. ವ್ಯಕ್ತಿತ್ವ ಮನಃಶಾಸ್ತ್ರದಲ್ಲಿ ಮಾನಸಿಕ ಯೋಗಕ್ಷೇಮವನ್ನು ವಿವರಿಸಲು ಮ್ಯಾಸ್ಲೋನ ಸ್ವಯಂ ವಾಸ್ತವೀಕರಣದ ಪರಿಕಲ್ಪನೆಯನ್ನು, ರಾಜರ್‌ನ ಸಂಪೂರ್ಣವಾಗಿ ಕಾರ್ಯಶೀಲ ವ್ಯಕ್ತಿಯ ಪರಿಕಲ್ಪನೆಯನ್ನು, ಜಂಗ್‍ನ ವ್ಯಕ್ತೀಕರಣದ ಪರಿಕಲ್ಪನೆ, ಆಲ್‍ಪೋರ್ಟ್‌ನ ಪ್ರೌಢತೆಯ ಪರಿಕಲ್ಪನೆಯನ್ನು ಅನ್ವಯಿಸುವುದು ಸಾಧ್ಯವಿದೆ. ಚಿಕಿತ್ಸಕ ಮನಃಶಾಸ್ತ್ರದಲ್ಲಿ ಮಾನಸಿಕ ಕಾಯಿಲೆಯ ಅನುಪಸ್ಥಿತಿಯು ಮಾನಸಿಕ ಯೋಗಕ್ಷೇಮವನ್ನು ರೂಪಿಸುತ್ತದೆ ಎಂದು ಪ್ರತಿಪಾದಿಸಬಹುದು.

ಸಾಮಾನ್ಯವಾಗಿ ಮಾನಸಿಕ ಯೋಗಕ್ಷೇಮವನ್ನು ಅರ್ಥಮಾಡಿಕೊಳ್ಳಲು ಎರಡು ಕಾರ್ಯವಿಧಾನಗಳನ್ನು ಕೈಗೊಳ್ಳಲಾಗುತ್ತದೆ: ಸಕಾರಾತ್ಮಕ ಮತ್ತು ನಕಾರಾತ್ಮಕ ಪರಿಣಾಮಗಳ ನಡುವೆ ವ್ಯತ್ಯಾಸ ಮಾಡುವುದು, ಮತ್ತು ಇವೆರಡರ ನಡುವಿನ ಸಮತೋಲನವಾಗಿ ಅತ್ಯಂತ ಅನುಕೂಲಕರ ಮಾನಸಿಕ ಯೋಗಕ್ಷೇಮ ಮತ್ತು ಸುಖವನ್ನು ವ್ಯಾಖ್ಯಾನಿಸುವುದು. ಮಾನಸಿಕ ಯೋಗಕ್ಷೇಮದ ಪ್ರಧಾನ ಸೂಚಕವಾಗಿ ಜೀವನ ತೃಪಿ ಮೇಲೆ ಒತ್ತುಕೊಡುವುದು. ಗಟ್‍ಮನ್ ಮತ್ತು ಲೆವಿಯವರ ಪ್ರಕಾರ ಯೋಗಕ್ಷೇಮವು "...ಮನೋಭಾವದ ವಿಶೇಷ ಸಂದರ್ಭವಾಗಿದೆ". ಈ ಕಾರ್ಯವಿಧಾನವು ಯೋಗಕ್ಷೇಮದ ಅಧ್ಯಯನದಲ್ಲಿ ಎರಡು ಉದ್ದೇಶಗಳನ್ನು ಪೂರೈಸುತ್ತದೆ: "ಯೋಗಕ್ಷೇಮದ ವೈವಿಧ್ಯಗಳಲ್ಲಿನ ಪರಸ್ಪರ ಸಂಬಂಧಗಳ ರಚನೆಗಾಗಿ ಒಂದು ವ್ಯವಸ್ಥಿತ ಸಿದ್ಧಾಂತವನ್ನು ಅಭಿವೃದ್ಧಿಪಡಿಸುವುದು ಮತ್ತು ಪರೀಕ್ಷಿಸುವುದು, ಮತ್ತು ಸಂಬಂಧಿತ ಸಂಶೋಧನೆಯ ವರ್ತನೆಯ ಕ್ಷೇತ್ರಗಳಲ್ಲಿನ ಅಸ್ತಿತ್ವದಲ್ಲಿರುವ ಸಂಚಿತ ಸಿದ್ಧಾಂತ ಅಭಿವೃದ್ಧಿಯೊಂದಿಗೆ ಯೋಗಕ್ಷೇಮ ಸಿದ್ಧಾಂತದ ಏಕೀಕರಣ".

## ಉಲ್ಲೇಖಗಳು
ವರ್ಗ:ಜೀವನದ ಗುಣಮಟ್ಟ
ಓಜ

**ಓಜ** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಇತರರಿಗೆ ಜ್ಞಾನ, ಸಾಮರ್ಥ್ಯಗಳು ಅಥವಾ ಮೌಲ್ಯಗಳನ್ನು ಪಡೆಯಲು ಸಹಾಯಮಾಡುವ ವ್ಯಕ್ತಿಯಾದ ಉಪಾಧ್ಯಾಯ
* ಶಿಲ್ಪಗಳನ್ನು ತಯಾರಿಸುವ ಕಲಾಕಾರನಾದ ಶಿಲ್ಪಿ
ಹರಿವು

thumb|ಈ ಹೊಳೆಯಲ್ಲಿನ ನೀರು ಇಳಿಜಾರಿನಲ್ಲಿ ಸಾಗುತ್ತಿರುವಾಗ ಬದಲಾಗುವ ಹರಿವುಗಳನ್ನು ರೂಪಿಸುತ್ತದೆ

ನದಿ ಅಥವಾ ಹೊಳೆಯಲ್ಲಿನ **ಹರಿವು** ಎಂದರೆ ತನ್ನ ಅಂತಸ್ಥ ಶಕ್ತಿಯನ್ನು ಕಡಿಮೆ ಮಾಡಿಕೊಳ್ಳಲು ನೀರು ಇಳಿಜಾರಿನಲ್ಲಿ ಸಾಗುವಾಗ ಗುರುತ್ವದಿಂದ ಪ್ರಭಾವಿತವಾದ ನೀರಿನ ಪ್ರವಾಹ. ನೀರಿನ ಪ್ರವಾಹ ಪರಿಮಾಣ, ಹೊಳೆಯ ಇಳಿಜಾರು, ಮತ್ತು ಕಾಲುವೆ ಜ್ಯಾಮಿತಿಯನ್ನು ಅವಲಂಬಿಸಿ ಹೊಳೆಯೊಳಗಿನ ಹರಿವು ಸ್ಥಳರೀತ್ಯಾ ಮತ್ತು ಕಾಲರೀತ್ಯಾ ಬದಲಾಗುತ್ತದೆ. ಉಬ್ಬರವಿಳಿತದ ಪ್ರದೇಶಗಳಲ್ಲಿ, ನದಿಗಳು ಮತ್ತು ಹೊಳೆಗಳಲ್ಲಿನ ಹರಿವು ಇಳಿತದ ಸಮಯದಲ್ಲಿ ಪುನರಾರಂಭವಾಗುವ ಮುಂಚೆ ಪ್ರವಾಹ ಉಬ್ಬರದ ಸಮಯದಲ್ಲಿ ತಿರುಗಬಹುದು.

ವರ್ಗ:ಜಲವಿಜ್ಞಾನ
ಬಾಣಲೆ

thumb

**ಬಾಣಲೆ**ಯು ಆಹಾರಗಳನ್ನು ಕರಿಯಲು, ಬಾಡಿಸಲು/ಹುರಿಯಲು, ಮತ್ತು ಕಂದುಬರಿಸಲು ಬಳಸಲ್ಪಡುವ ಚಪ್ಪಟೆ ತಳದ ಹರಿವಾಣ. ಇದು ಸಾಮಾನ್ಯವಾಗಿ ೨೦೦ ರಿಂದ ೩೦೦ ಮಿ.ಮಿ. ವ್ಯಾಸವನ್ನು ಹೊಂದಿರುತ್ತದೆ ಮತ್ತು ಹೊರಗಡೆಗೆ ಅಗಲವಾಗುವ ತುಲನಾತ್ಮಕವಾಗಿ ಕಡಿಮೆ ಎತ್ತರದ ಬದಿಗಳು, ಒಂದು ಉದ್ದನೆಯ ಕೈಹಿಡಿಯನ್ನು ಹೊಂದಿದ್ದು ಮುಚ್ಚಳವನ್ನು ಹೊಂದಿರುವುದಿಲ್ಲ. ಹೆಚ್ಚು ದೊಡ್ಡ ಬಾಣಲೆಗಳು ಮುಖ್ಯ ಕೈಹಿಡಿಗೆ ಎದುರಾಗಿ ಚಿಕ್ಕ ಬಿಗಿ ಹಿಡಿಯನ್ನು ಹೊಂದಿರಬಹುದು. ಇದಕ್ಕೆ ಹೋಲುವ ಅಳತೆಯ, ಆದರೆ ಕಡಿಮೆ ಅಗಲವಾಗುವ ಲಂಬ ಬದಿಗಳು ಮತ್ತು ಹಲವುವೇಳೆ ಮುಚ್ಚಳವನ್ನು ಹೊಂದಿರುವ ಬಾಣಲೆಯನ್ನು ಸಾಟೆ ಬಾಣಲೆ ಎಂದು ಕರೆಯಲಾಗುತ್ತದೆ. ಸಾಟೆ ಬಾಣಲೆಯನ್ನು ಬಾಣಲೆಯಂತೆ ಬಳಸಬಹುದಾದರೂ, ಅದನ್ನು ಕಡಿಮೆ ಶಾಖದ ಅಡಿಗೆ ವಿಧಾನಗಳಿಗೆ (ಉದಾ. ಸಾಟೆಯಿಂಗ್) ವಿನ್ಯಾಸಗೊಳಿಸಲಾಗಿರುತ್ತದೆ.

ತಾಮ್ರದ ಬಾಣಲೆಗಳನ್ನು ಪ್ರಾಚೀನ ಮೆಸೊಪೊಟೇಮಿಯಾದಲ್ಲಿ ಬಳಸಲಾಗುತ್ತಿತ್ತು. ಬಾಣಲೆಗಳು ಪ್ರಾಚೀನ ಗ್ರೀಸ್‍ನಲ್ಲೂ ಪರಿಚಿತವಿದ್ದವು ಮತ್ತು ಅಲ್ಲಿ ಇವುಗಳನ್ನು ಟ್ಯಾಗೆನಾನ್ ಎಂದು ಮತ್ತು ರೋಮ್‍ನಲ್ಲಿ ಇವುಗಳನ್ನು ಪಟೆಲಾ ಅಥವಾ ಸಾರ್ಟಾಗೊ ಎಂದು ಕರೆಯಲಾಗುತ್ತಿತ್ತು. ೧೯ನೇ ಶತಮಾನದ ಮಧ್ಯಭಾಗದಲ್ಲಿ ಅಡಿಗೆ ಒಲೆಯ ಪರಿಚಯವಾಗುವ ಮುಂಚೆ, ಸ್ಪೈಡರ್ ಎಂದು ಕರೆಯಲ್ಪಡುತ್ತಿದ್ದ ಸಾಮಾನ್ಯವಾಗಿ ಬಳಸಲಾದ ಎರಕಹೊಯ್ದ ಕಬ್ಬಿಣದ ಬಾಣಲೆಯು ಒಂದು ಕೈಹಿಡಿ ಮತ್ತು ಮೂರು ಕಾಲುಗಳನ್ನು ಹೊಂದಿತ್ತು. ಇದರ ಉಪಯೋಗವೆಂದರೆ ಬೆಂಕಿಯ ಕಲ್ಲಿದ್ದಲು ಮತ್ತು ಬೂದಿ ಮೇಲೆ ನಿಂತಿರುವುದು. ಅಡಿಗೆ ಒಲೆಗಳು ಜನಪ್ರಿಯವಾದಾಗ, ಕಾಲುಗಳಿಲ್ಲದ, ಚಪ್ಪಟೆ ತಳದ ಅಡುಗೆ ಪಾತ್ರೆಗಳು ಮತ್ತು ಬಾಣಲೆಗಳನ್ನು ವಿನ್ಯಾಸಗೊಳಿಸಲಾಯಿತು; ೧೯ನೇ ಶತಮಾನದ ಉತ್ತರಾರ್ಧದ ಈ ಅವಧಿಯು ಚಪ್ಪಟೆ ಎರಕಹೊಯ್ದ ಕಬ್ಬಿಣದ ತವಾದ ಪರಿಚಯವನ್ನು ಕಂಡಿತು.

ಸಾಂಪ್ರದಾಯಿಕವಾಗಿ, ಬಾಣಲೆಗಳನ್ನು ಎರಕಹೊಯ್ದ ಕಬ್ಬಿಣದಿಂದ ತಯಾರಿಸಲಾಗುತ್ತಿತ್ತು. ಇಂದು ಕೂಡ ಎರಕಹೊಯ್ದ ಕಬ್ಬಿಣವು ಜನಪ್ರಿಯವಾಗಿದ್ದಾರೂ, ವಿಶೇಷವಾಗಿ ಹೊರಾಂಗಣ ಅಡುಗೆಗಾಗಿ, ಬಹುತೇಕ ಬಾಣಲೆಗಳನ್ನು ಈಗ ಅಲ್ಯುಮಿನಿಯಂ ಅಥವಾ ತುಕ್ಕಹಿಡಿಯದ ಉಕ್ಕಿನಂತಹ ಲೋಹಗಳಿಂದ ತಯಾರಿಸಲಾಗುತ್ತದೆ. ಆಧುನಿಕ ಬಾಣಲೆಗಳಲ್ಲಿ ಬಳಸಲಾದ ವಸ್ತುಗಳು ಮತ್ತು ನಿರ್ಮಾಣ ವಿಧಾನವು ಬಹಳವಾಗಿ ಬದಲಾಗುತ್ತದೆ. ಕೆಲವು ಸಾಮಾನ್ಯ ನಿರ್ಮಾಣ ವಸ್ತುಗಳೆಂದರೆ ಅಲ್ಯುಮಿನಿಯಂ ಅಥವಾ ಅನಾಡೀಕರಿಸಿದ ಅಲ್ಯುಮಿನಿಯಂ, ಎರಕಹೊಯ್ದ ಕಬ್ಬಿಣ, ತಾಮ್ರ, ತುಕ್ಕುರಹಿತ ಉಕ್ಕು ಇತ್ಯಾದಿ.

## ಉಲ್ಲೇಖಗಳು
ವರ್ಗ:ಅಡುಗೆ ಪಾತ್ರೆಗಳು
ಹೆಂಚು

right|thumb|ಸೆರಮಿಕ್ ಹೆಂಚಿನ ಮೇಲ್ಛಾವಣಿ, ಟೆಕ್ಸಸ್, ಅಮೇರಿಕ
**ಹೆಂಚುಗಳ** ವಿನ್ಯಾಸ ಮುಖ್ಯವಾಗಿ ಮಳೆಯನ್ನು ದೂರವಿಡಲು ಮಾಡಲಾಗಿರುತ್ತದೆ. ಸಾಂಪ್ರದಾಯಿಕವಾಗಿ ಹೆಂಚುಗಳನ್ನು ಟೆರಕೊಟಾ ಅಥವಾ ಸ್ಲೇಟು ಕಲ್ಲಿನಂತಹ ಸ್ಥಳೀಯವಾಗಿ ಲಭ್ಯವಿರುವ ವಸ್ತುಗಳಿಂದ ತಯಾರಿಸಲಾಗುತ್ತದೆ. ಕಾಂಕ್ರೀಟ್ ಮತ್ತು ಪ್ಲಾಸ್ಟಿಕ್‍ನಂತಹ ಆಧುನಿಕ ವಸ್ತುಗಳನ್ನು ಕೂಡ ಬಳಸಲಾಗುತ್ತದೆ ಮತ್ತು ಕೆಲವು ಜೇಡಿಮಣ್ಣಿನ ಹೆಂಚುಗಳು ಜಲನಿರೋಧಕ ಲೇಪನವನ್ನು ಹೊಂದಿರುತ್ತವೆ.

ಹೆಂಚುಗಳನ್ನು ಮೊಳೆಗಳಿಂದ ಭದ್ರಪಡಿಸಿ ಮೇಲ್ಛಾವಣಿಯ ಚೌಕಟ್ಟಿನಿಂದ ಜೋತುಬಿಡಲಾಗುತ್ತದೆ. ಹೆಂಚುಗಳನ್ನು ಸಾಮಾನ್ಯವಾಗಿ ಸಮಾನಾಂತರ ಸಾಲುಗಳಲ್ಲಿ ಜೋತುಬಿಡಲಾಗುತ್ತದೆ. ಮಳೆನೀರನ್ನು ಹೊರಗಿಡಲು ಮತ್ತು ಕೆಳಗಿನ ಸಾಲನ್ನು ಹಿಡಿದಿಡುವ ಮೊಳೆಗಳನ್ನು ಮುಚ್ಚುವ ಸಲುವಾಗಿ ಪ್ರತಿ ಸಾಲು ಅದರ ಕೆಳಗಿನ ಸಾಲಿನ ಮೇಲೆ ವ್ಯಾಪಿಸುತ್ತದೆ. ವಿಶೇಷ ಸ್ಥಳಗಳಿಗಾಗಿ ಕೂಡ ಹೆಂಚುಗಳಿವೆ, ವಿಶೇಷವಾಗಿ ಹಲವಾರು ಇಳಕಲುಗಳು ಸೇರಿಕೊಳ್ಳುವ ಸಮತಲಗಳಿಗೆ. ಇವುಗಳಲ್ಲಿ ಅಂಚು, ಏನು ಮತ್ತು ಕಣಿವೆ ಹೆಂಚುಗಳು ಸೇರಿವೆ. ಇವನ್ನು ಸಿಮೆಂಟ್ ಗಾರೆಯಲ್ಲಿ ತಳಪಾಯ ಹೊಂದಿರುವ ಮತ್ತು ಮೊನೆಗೊಳಿಸಿರಬಹುದು ಅಥವಾ ಯಾಂತ್ರಿಕವಾಗಿ ಭದ್ರಪಡಿಸಿರಬಹುದು.

## ಉಲ್ಲೇಖಗಳು 
ವರ್ಗ:ನಿರ್ಮಾಣ ಸಾಮಗ್ರಿಗಳು
ಹರಿಪಾಲ್ ಕೌಶಿಕ್

**ಹರಿಪಾಲ್ ಕೌಶಿಕ್** VrC (೨ ಫೆಬ್ರವರಿ ೧೯೩೪ - ೨೫ ಜನವರಿ ೨೦೧೮) ಒಬ್ಬ ಭಾರತೀಯ ಫೀಲ್ಡ್ ಹಾಕಿ ಆಟಗಾರ, ಮಿಲಿಟರಿ ಅಧಿಕಾರಿ ಮತ್ತು ದೂರದರ್ಶನ ನಿರೂಪಕ.

## ಫೀಲ್ಡ್ ಹಾಕಿ 
ಅವರು ೧೯೫೬ ಬೇಸಿಗೆ ಒಲಿಂಪಿಕ್ಸ್ ಮತ್ತು ೧೯೬೪ ಬೇಸಿಗೆ ಒಲಿಂಪಿಕ್ಸ್‌ನಲ್ಲಿ ಚಿನ್ನದ ಪದಕಗಳನ್ನು ಗೆದ್ದರು. ಅವರು ೧೯೬೬ ರ ಏಷ್ಯನ್ ಗೇಮ್ಸ್‌ನಲ್ಲಿ ಚಿನ್ನದ ಪದಕವನ್ನು ಗೆದ್ದ ತಂಡದ ಉಪನಾಯಕರಾಗಿದ್ದರು ಮತ್ತು ನಂತರ ಫೀಲ್ಡ್ ಹಾಕಿ ನಿರ್ವಾಹಕರು ಮತ್ತು ದೂರದರ್ಶನ ನಿರೂಪಕರಾಗಿದ್ದರು. ಅವರು ೧೯೯೮ ರಲ್ಲಿ ಅಥ್ಲೆಟಿಕ್ ಸ್ಪರ್ಧೆಯಲ್ಲಿ ಶ್ರೇಷ್ಠತೆಗಾಗಿ ಅರ್ಜುನ ಪ್ರಶಸ್ತಿಯನ್ನು ಪಡೆದರು.

ಯುದ್ಧಭೂಮಿಯಲ್ಲಿ ಅವರ "ಧೈರ್ಯ ಮತ್ತು ಸ್ವಯಂ ನಿರ್ಲಕ್ಷ್ಯಕ್ಕಾಗಿ", ಕೌಶಿಕ್‌ಗೆ ವೀರ ಚಕ್ರವನ್ನು ನೀಡಲಾಯಿತು.

## ವೀರ ಚಕ್ರ
ಅವರಿಗೆ ನೀಡಲಾದ ವೀರ ಚಕ್ರದ ಉಲ್ಲೇಖವು ಹೀಗಿದೆ:

## ಕುಟುಂಬ ಮತ್ತು ನಂತರದ ವರ್ಷಗಳು
ಅವರು ಪ್ರೇಮ್ ಬಾಲ ಕೌಶಿಕ್ ಅವರನ್ನು ವಿವಾಹವಾದರು, ಅವರಿಗೆ ವೆರೋನಿಕಾ ಎಂಬ ಒಬ್ಬ ಮಗಳು ಇದ್ದಳು. ಕೌಶಿಕ್ ತನ್ನ ಮಿಲಿಟರಿ ಸೇವೆಯಿಂದ ಬೇಗನೆ ನಿವೃತ್ತಿ ಪಡೆದರು ಮತ್ತು ಫಗ್ವಾರಾದಲ್ಲಿನ ಸಕ್ಕರೆ ಕಾರ್ಖಾನೆಯಲ್ಲಿ ಜನರಲ್ ಮ್ಯಾನೇಜರ್ ಆಗಿ ಕೆಲಸ ಮಾಡಿದರು. ಅವರು ತಮ್ಮದೇ ಆದ ಹಾಕಿ ಸ್ಟಿಕ್‌ಗಳ "ಗೋಲ್ ಗೆಟರ್" ಅನ್ನು ಸಹ ರಚಿಸಿದರು. ಅವರು ೧೯೮೩ ರಲ್ಲಿ ನಿಧನರಾದರು.

ಅವರು ಹಲವಾರು ವರ್ಷಗಳಿಂದ ಬುದ್ಧಿಮಾಂದ್ಯತೆಯಿಂದ ಬಳಲುತ್ತಿದ್ದರು ನಂತರ ಜಲಂಧರ್ ಕಂಟೋನ್ಮೆಂಟ್‌ನಲ್ಲಿರುವ ತಮ್ಮ ಮನೆಯಲ್ಲಿ ನಿಧನರಾದರು.

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು
*Braveheart and hockey wizard, farewell: Lt Col Haripal Kaushik was a rare combination of valour and sporting proficiency

ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ಕ್ರೀಡಾಪಟುಗಳು
ವರ್ಗ:ಹಾಕಿ ಆಟಗಾರರು
ಓಟ

thumb

**ಓಟ**ವು ಮಾನವರು ಮತ್ತು ಇತರ ಪ್ರಾಣಿಗಳಿಗೆ ಕಾಲಿನಿಂದ ವೇಗವಾಗಿ ಚಲಿಸಲು ಅನುಮತಿ ನೀಡುವ ಭೂಮಿಯ ಮೇಲಿನ ಚಲನೆಯ ವಿಧಾನ. ಓಟವು ನಡಿಗೆಯ ಒಂದು ಪ್ರಕಾರವಾಗಿದೆ. ಎಲ್ಲ ಪಾದಗಳು ನೆಲದ ಮೇಲಿರುವ (ಆದರೆ ಇದಕ್ಕೆ ಅಪವಾದಗಳಿವೆ) ವಾಯವೀಯ ಹಂತವಿರುವುದು ಇದರ ಗುಣಲಕ್ಷಣವಾಗಿದೆ. ಇದು ನಡಿಗೆಯಿಂದ ಭಿನ್ನವಾಗಿದೆ, ಏಕೆಂದರೆ ನಡಿಗೆಯಲ್ಲಿ ಒಂದು ಪಾದವು ಯಾವಾಗಲೂ ನೆಲದ ಸಂಪರ್ಕದಲ್ಲಿರುತ್ತದೆ, ಕಾಲುಗಳನ್ನು ಬಹುತೇಕವಾಗಿ ನೇರವಾಗಿ ಇಡಲಾಗುತ್ತದೆ ಮತ್ತು ಗುರುತ್ವದ ಕೇಂದ್ರವು ಕಾಲು ಅಥವಾ ಕಾಲುಗಳ ನಿಲುವಿನ ಮೇಲೆ ತಲೆಕೆಳಗಾದ ಲೋಲಕದ ಶೈಲಿಯಲ್ಲಿ ಆವರಿಸುತ್ತದೆ. ಲಂಘಕ ದ್ರವ್ಯರಾಶಿ ಯಂತ್ರಶಾಸ್ತ್ರದ ದೃಷ್ಟಿಕೋನದಿಂದ ಓಟದಲ್ಲಿರುವ ಕಾಯದ ವಿಶಿಷ್ಟ ಲಕ್ಷಣವೆಂದರೆ ಒಂದು ದಾಪುಗಾಲಿನಲ್ಲಿನ ಚಲನ ಮತ್ತು ಅಂತಸ್ಥ ಶಕ್ತಿಯಲ್ಲಿನ ಬದಲಾವಣೆಗಳು ಏಕಕಾಲದಲ್ಲಿ ಉಂಟಾಗುತ್ತವೆ, ಮತ್ತು ಶಕ್ತಿಯ ಶೇಖರಣೆಯು ಲಂಘಕದಂತಿರುವ ಸ್ನಾಯುರಜ್ಜುಗಳು ಮತ್ತು ನಿಷ್ಕ್ರಿಯ ಸ್ನಾಯು ಸ್ಥಿತಿಸ್ಥಾಪಕತ್ವದಿಂದ ನೆರವೇರುತ್ತದೆ. ಓಟ ಪದವು ಜಾಗಿಂಗ್‍ನಿಂದ ಪೂರ್ಣವೇಗದ ಓಟದವರೆಗೆ ವ್ಯಾಪಿಸುವ ವೇಗಗಳ ವೈವಿಧ್ಯದಲ್ಲಿನ ಯಾವುದನ್ನಾದರೂ ಸೂಚಿಸಬಹುದು.

ಮಾನವಕುಲದ ಪೂರ್ವಜರು ಬಹಳ ದೂರ ಓಡುವ ಸಾಮರ್ಥ್ಯವನ್ನು ಸುಮಾರು ೨.೬ ಮಿಲಿಯ ವರ್ಷಗಳ ಹಿಂದೆ, ಬಹುಶಃ ಪ್ರಾಣಿಗಳನ್ನು ಬೇಟೆಯಾಡುವ ಸಲುವಾಗಿ ಬೆಳೆಸಿಕೊಂಡರು ಎಂದು ಊಹಿಸಲಾಗಿದೆ. ವಿವಿಧ ಪ್ರದೇಶಗಳಲ್ಲಿನ ಧಾರ್ಮಿಕ ಉತ್ಸವಗಳಿಂದ ಸ್ಪರ್ಧಾತ್ಮಕ ಓಟವು ಬೆಳೆಯಿತು. ಸ್ಪರ್ಧಾತ್ಮಕ ಓಟದ ದಾಖಲೆಗಳು ಆಯರ್ಲಂಡ್‍ನಲ್ಲಿ ಕ್ರಿ.ಪೂ. ೧೮೨೯ರಲ್ಲಿ ನಡೆದ ಟೇಲ್‌ಟೀನ್ ಕ್ರೀಡಾಕೂಟದಷ್ಟು ಹಿಂದಿನ ಕಾಲಮಾನದ್ದೆಂದು ನಿರ್ಧರಿಸಲಾಗಿದೆ. ಮೊದಲ ದಾಖಲಿತ ಒಲಿಂಪಿಕ್ ಕ್ರೀಡಾಕೂಟವು ಕ್ರಿ.ಪೂ. ೭೭೬ರಲ್ಲಿ ನಡೆಯಿತು. ಓಟವನ್ನು ವಿಶ್ವದ ಅತ್ಯಂತ ಸುಲಭಸಾಧ್ಯ ಕ್ರೀಡೆ ಎಂದು ವರ್ಣಿಸಲಾಗಿದೆ.

ಕೆಳಗಿನ ಅವಯವಕ್ಕೆ ಸಂಬಂಧಿಸಿದಂತೆ ಓಟದ ರೀತಿಯನ್ನು ಎರಡು ಹಂತಗಳಾಗಿ ವಿಭಜಿಸಬಹುದು: ನಿಲುವು ಮತ್ತು ತೂಗಾಟ. ಓಟದ ರೀತಿಯ ನಿರಂತರ ಸ್ವರೂಪದ ಕಾರಣ, ಯಾವುದೇ ನಿರ್ದಿಷ್ಟ ಬಿಂದುವನ್ನು ಆರಂಭ ಎಂದು ಊಹಿಸಲಾಗುವುದಿಲ್ಲ. ಮುಂದೆ ಬಾಗುವುದರಿಂದ ಓಟಗಾರನ ದ್ರವ್ಯರಾಶಿಯ ಕೇಂದ್ರವು ಪಾದದ ಮುಂದಿನ ಭಾಗದಲ್ಲಿರುತ್ತದೆ. ಇದರಿಂದ ಹಿಮ್ಮಡದ ಮೇಲೆ ಪಾದವನ್ನು ಕೆಳಗಿಳಿಸುವುದು ತಪ್ಪುತ್ತದೆ ಮತ್ತು ಪಾದದ ಲಂಘಕ ಕಾರ್ಯರೀತಿಯ ಬಳಕೆಯನ್ನು ಸುಗಮವಾಗಿಸುತ್ತದೆ. ಇದು ಓಟಗಾರನಿಗೆ ಪಾದವನ್ನು ದ್ರವ್ಯರಾಶಿಯ ಕೇಂದ್ರದ ಮುಂದೆ ಇಳಿಸುವುದನ್ನು ಮತ್ತು ಪರಿಣಾಮಕ ತಡೆಹಾಕುವ ಪ್ರಭಾವವನ್ನು ತಪ್ಪಿಸಲು ಕೂಡ ಸುಲಭವಾಗಿಸುತ್ತದೆ.

## ಉಲ್ಲೇಖಗಳು
ವರ್ಗ:ನೆಲದ ಮೇಲಿನ ಚಲನೆ
ವರ್ಗ:ಕ್ರೀಡೆಗಳು
ವರ್ಗ:ವ್ಯಾಯಾಮ
ಆಸ್ಕರ್ ಶೆಮ್ಮರ್

**ಆಸ್ಕರ್ ಶೆಮ್ಮರ್** ಜರ್ಮನಿಯ ಬಹುಮುಖಿ ಕಲಾವಿದ.ಚಿತ್ರಕಲೆ, ಶಿಲ್ಪಕಲೆ, ಬೊಂಬೆಯಾಟ, ನಾಟಕ, ನೃತ್ಯ, ಹೀಗೆ ಹಲವು ಕಲಾಪ್ರಕಾರಗಳಲ್ಲಿ ಸೈ ಎನ್ನಿಸಿಕೊಂಡ ಕಲಾವಿದ.ಬೌಹೌಸ್ ಕಲಾ-ಶಾಲೆಯ ಪ್ರತಿಪಾದಕ.
## ಬಾಲ್ಯ
ಆಸ್ಕರ್ ಶೆಮ್ಮರ್ ೪ ಸೆಪ್ಟೆಂಬರ್ ೧೮೮೮ರಂದು ಸ್ಟುಟ್‍ಗಾರ್ಡ್, ಜರ್ಮನಿಯಲ್ಲಿ ಜನಿಸಿದರು. ಕಾರ್ಲ್ ಲಿಯೋನಾರ್ಡ್ ಶೆಮ್ಮರ್ ಮತ್ತು ಮೀನಾ ನೌಹೌಸ್ ದಂಪತಿಗಳ ಆರು ಮಕ್ಕಲಲ್ಲಿ ಕಡೆಯ ಮಗುವಾದ ಆಸ್ಜರ್, ೧೨ ವರ್ಷದವರಾಗಿದ್ದಾಗ ತಮ್ಮ ತಂದೆ-ತಾಯಿ ಇಬ್ಬರನ್ನೂ ಕಳೆದುಕೊಂಡರು. ಅಕ್ಕನ ಆರೈಕೆಯಲ್ಲಿ ೩ ವರ್ಷ ಕಳೆದ ನಂತರ, ೧೫ ವರ್ಷದ ಹೊತ್ತಿಗೆ, ೧೯೦೩ಯ ಸರಿಸುಮಾರಿನಲ್ಲಿ ಸ್ವತಂತ್ರವಾಗಿ ಕೆಲಸಗಾರನಾಗಿ ತಮ್ಮ ಹೊಣೆಯನ್ನು ತಾವೇ ಹೊತ್ತುಕೊಂಡರು.

## ಶಿಕ್ಷಣ
ಭಿತ್ತಿಚಿತ್ರ ರಚನೆಯನ್ನು ಅಭ್ಯಸಿಸಲು ಮೊದಲು ಮಾಡಿದ ಆಸ್ಕರ್, ಫ್ರೆಡೆರಿಕ್ ವಾನ್ ಕೆಲ್ಲರ್ ಬಳಿ ಕೆಲಸ ಕಲಿತರು. ೧೯೧೦ರಲ್ಲಿ ಬರ್ಲಿನ್ ನಗರಕ್ಕೆ ತೆರಳಿದ ಆಸ್ಕರ್, ೨ ವರ್ಷ ಕಾಲ ಹಲವು ಪ್ರಸಿದ್ಧ ಚಿತ್ರಗಳನ್ನು ಬಿಡಿಸಿದರು.೧೯೧೨ರಲ್ಲಿ ಸ್ಟುಟ್‍ಗಾರ್ಡ್‍ಗೆ ಮರಳಿ ಅಡಾಲ್ಫ್ ಹೊಲ್ಜ಼ೆಲ್ ಶಿಷ್ಯವೃತ್ತಿಯನ್ನು ಕೈಗೊಂಡರು.
೧೯೧೪ರಲ್ಲಿ ಪ್ರಥಮ ವಿಶ್ವಯುದ್ಧದಲ್ಲಿ ಭಾಗವಹಿಸಲು ಸೈನ್ಯಕ್ಕೆ ಆಯ್ಕೆಯಾದ ಆಸ್ಕರ್, ಪಶ್ಚಿಮ ಭಾಗದ ಯುದ್ಧರಂಗದಲ್ಲಿ ಕಾದಾಡಿ, ಗಾಯಾಳುವಾದರು. ಗಾಯದ ಕಾರಣ ರಣಕಣದಿಂದ ನಕ್ಷೆ ವಿಭಾಗಕ್ಕೆ ಸೇರಿದರು. ೧೯೧೮ರಲ್ಲಿ ಅಡಾಲ್ಫ್ ಹೊಲ್ಜ಼ೆಲ್ ಶಿಷ್ಯವೃತ್ತಿಗೆ ಮರಳಿದರು.

## ಬೌಹೌಸ್ ಕಲಾ-ಶಾಲೆ
೧೯೧೯ರಲ್ಲಿ ಶಿಲ್ಪಕಲೆಯೆಡೆಗೆ ಆಕರ್ಷಿತರಾದ ಆಸ್ಕರ್, ತಮ್ಮ ಕಲಾ ಪ್ರದರ್ಶನವನ್ನು ಬರ್ಲಿನ್‍ನಲ್ಲಿ ಏರ್ಪಡಿಸಿದರು. ಹೆಲೆನಾ ಟುಟೆನ್‍ರನ್ನು ೧೯೨೦ರಲ್ಲಿ ವರಿಸಿದ ಆಸ್ಕರ್, ಶಿಲ್ಪಕಲೆಯಲ್ಲಿಯೇ ಮುಂದುವರೆದರು.೧೯೨೩ರಲ್ಲಿ ಬೌಹೌಸ್ ಕಲಾಶಾಲೆಯ ಶಿಲ್ಪಕಲಾ ವಿಭಾಗದಲ್ಲಿ ಶಿಕ್ಷಕ ವೃತ್ತಿಗೆ ಆಸ್ಕರ್ ರಿಗೆ ಆಹ್ವಾನ ಬಂದಿತು.೧೯೨೯ರವರೆಗೆ ಬೌಹೌಸ್ ಕಲಾಶಾಲೆಯ ಜನಪ್ರಿಯ ಶಿಕ್ಷಕರಾಗಿ ಹೆಸರು ಮಾಡಿದರು. ವಿಷಮ ರಾಜಕೀಯ ಪರಿಸ್ಥಿತಿಯ ಕಾರಣ ಮತ್ತು ಬೌಹೌಸ್ ಕಲಾಶಾಲೆಯ ನೂತನ ಮುಖ್ಯಸ್ಥ ಹಾನ್ಸ್ ಮೇಯೆರ್ ರೊಂದಿಗಿನ ವಿರಸದಿಂದ ಆಸ್ಕರ್, ೧೯೨೯ರಲ್ಲಿ ರಾಜೀನಾಮೆಯಿತ್ತು ಬ್ರೆಸ್ಲಾವ್ ಕಲಾ ಅಕಾಡೆಮಿಗೆ ಸೇರಿದರು.
## ವೈಶಿಷ್ಟ್ಯ
೧೯೨೨ರ ಕಲಾಪ್ರದರ್ಶನದಲ್ಲಿ "ಟ್ರಿಯಾಡಿಸ್ಚೆಸ್ ಬ್ಯಾಲೆ"ದಿಂದ ಆಸ್ಕರ್ ಹೆಸರು ಮಾಡಿದರು. ಮುಖರಹಿತ ಹೆಣ್ಣುಗಳನ್ನು ತಮ್ಮ ಚಿತ್ರಗಳಲ್ಲಿ ಹೆಚ್ಚಾಗಿ ಬಳಸಿಕೊಂಡ ಆಸ್ಕರ್, ಕ್ಯೂಬಿಸಂ, ಗಂಡು-ಹೆಣ್ಣಿನ ಸಂಬಂಧ ಹೀಗೆ  ಹಲವು ಜ್ವಲಂತ ಸಮಸ್ಯೆಗಳನ್ನು ತಮ್ಮ ಚಿತ್ರಕಲೆ ಮತ್ತು ಶಿಲ್ಪಕಲೆಯಲ್ಲಿ ತೋರಿದ ಆಸ್ಕರ್, ಬ್ಯಾಲೆ ನೃತ್ಯಪ್ರಕಾರದಲ್ಲಿ ರಂಗ ನಿರ್ದೇಶನವನ್ನೂ ಮಾಡಿದರು. ರೆನಾರ್ಡ್ ಎಂಬ ಬ್ಯಾಲೆ ಮತ್ತು ನೈಟಿಂಗೇಲ್ ಎಂಬ ಒಪೇರಾಗಳಲ್ಲಿ ರಂಗಸಜ್ಜಿಕೆಯನ್ನೂ ಅಣಿಗೊಳಿಸಿದರು.

## ಕಡೆದಿನಗಳು
ಬೌಹೌಸ್ ಸ್ಟ್ರೆಪ್ಪೆ (ಬೌಹೌಸ್ ನ ಮೆಟ್ಟಿಲುಹಾದಿ) ಎಂಬುದು ಆಸ್ಕರ್ ರ ಬಲು ಜನಪ್ರಿಯವಾದ ಕೃತಿ.ನಾಝಿ ಹಿಡಿತ ಜರ್ಮನಿಯಲ್ಲಿ ಬಲವಾದ ನಂತರ ಕಲಾವಿದರಿಗೆ ಹಲವು ಸಂಕಷ್ಟಗಳು ಬರತೊಡಗಿದವು. ೧೯೩೩ರವರೆಗೆ ಸಂಯುಕ್ತ ಜರ್ಮನಿ ರಾಷ್ಟ್ರ ಕಲಾಶಾಲೆಯಲ್ಲಿ ಶಿಕ್ಷಕರಾಗಿ ದುಡಿದ ಆಸ್ಕರ್ ನಾಝಿಗಳ ಬಳವಂತದಿಂದ ರಾಜೀನಾಮೆ ನೀಡಬೇಕಾಗಿ ಬಂತು. ತಲೆತಪ್ಪಿಸಿಕೊಂಡು ಸ್ವಿಟ್ಜರ್ ಲ್ಯಾಂಡಿಗೆ ಓಡಿಬಂದ ಆಸ್ಕರ್ ದಂಪತಿಗಳು, ಅಲ್ಲಿಯೇ ನೆಲೆ ನಿಂತರು. ದ್ವಿತೀಯ ವಿಶ್ವಯುದ್ಧದಲ್ಲಿ ಕರ್ಟ್ ಹರ್ಬರ್ಟ್ ಎಂಬುವವರ ಕಾರ್ಖಾನೆಯಲ್ಲಿ ಬಣ್ಣಗಾರಿಕೆ ಕೆಲಸ ನಿರ್ವಹಿಸಿದರು. ೧೯೪೩ರಲ್ಲಿ ಅಸುನೀಗಿದ ಆಸ್ಕರ್ ತಾಯ್ನಾಡು ಜರ್ಮನಿಯಿಂದ ಹೊರಗಡೆಯೇ ಪ್ರ್ರಾಣ ಬಿಟ್ಟರು.
## ಕೀರ್ತಿ
ಜರ್ಮನಿಯಲ್ಲಿ ಮತ್ತು ದ್ವಿತೀಯ ವಿಶ್ವಯುದ್ಧದ ನಂತರ ಆಸ್ಕರ್ ರ ಚಿತ್ರಕಲೆ-ಶಿಲ್ಪಕಲೆಯ ಪ್ರದರ್ಶನಗಳು ವಿಶ್ವದ ಎಲ್ಲೆಡೆ ನಡೆದಿವೆ. ಮಾನವ ದೇಹವನ್ನು ವಿವಿಧ ಬಗೆಗಳಲ್ಲಿ ದುಡಿಸಿಕೊಂಡ ಶೆಮ್ಮರ್, ಬಹು ಸಂಕೀರ್ಣ ಬಗೆಗಳಲ್ಲಿ ಅಂಗಾಂಗಗಳನ್ನು ಚಿತ್ರಿಸಿದ್ದಾರೆ. ಅಮೇರಿಕೆಯ ಬಾಲ್ಟಿಮೋರ್ ನಗರದಲ್ಲಿ ೧೯೮೬ರಲ್ಲಿ ಶೆಮ್ಮರ್ ರಚಿಸಿದ ಕಲಾಪ್ರಾಕಾರಗಳನ್ನು ಬಾಲ್ಟಿಮೋರ್ ಕಲಾ ಮ್ಯೂಸಿಯಂನಲ್ಲಿ ಪ್ರದರ್ಶನಕ್ಕೆ ಇಡಲಾಯಿತು. 
೧೯೯೮ರಲ್ಲಿ ನ್ಯೂಯಾರ್ಕ್ ನಗರದಲ್ಲಿ ಶೆಮ್ಮರ್ ೧೯೨೮ರಲ್ಲಿ ರಚಿಸಿದ ಐಡಿಯಲಿಸ್ಟಿಕ್ ಎನ್ಕೌಂಟರ್ ಎಂಬ ಚಿತ್ರವು ಸೋತ್‍ಬೇ ಕೇಂದ್ರ ಹರಾಜಿನಲ್ಲಿ ೧೪.೮೭ ಲಕ್ಷ ಡಾಲರ್ ಮೊತ್ತಕ್ಕೆ ಹರಾಜಾಯಿತು.
## ಉಲ್ಲೇಖಗಳು
Oskar Schlemmer The Official Site 

ವರ್ಗ:೧೮೮೮ ಜನನ
ವರ್ಗ:1943 deaths
ಯೋಹಾನ್ ಸೆಬಾಸ್ಟಿಯನ್ ಬಾಕ್

ಬಾಖ್, ಯೋಹನ್ ಸೆಬಾಸ್ಟಿಯನ್
1685-1750. ಜರ್ಮನಿಯ ಅರ್ಗನ್‍ವಾದಕ, ಕೃತಿಕಾರ, ಪ್ರಪಂಚದ ಒಬ್ಬ ಸಾರ್ವಕಾಲಿಕ ಮಹಾನ್ ಸಂಗೀತವಿದ. 

## ಬದುಕು 
ಈಗ  ಜರ್ಮನಿಯಲ್ಲಿರುವ ಐಸೆನಾಖ್ ಎಂಬಲ್ಲಿ 1685 ಮಾರ್ಚ್ 21ರಂದು ಜನನ. ತಂದೆ ಯೋಹನ್ ಆಂಬ್ರೋಸಿಯಾಸ್ ಸ್ಥಳೀಯ ಪುರಸಭೆಯಲ್ಲಿ ತಂತ್ರೀವಾದಕನಾಗಿ ಕೆಲಸಮಾಡುತ್ತಿದ್ದ. ಅಣುಗ ಸೆಬಾಸ್ಟಿಯನ್ ತನ್ನ ಮೊದಲ ಸಂಗೀತಪಾಠವನ್ನು ತಂದೆಯಿಂದಲೇ ಕಲಿತಿರಬಹುದು. 1695ರ ವೇಳೆಗೆ ಇವನ ತಂದೆ ತಾಯಿ ಗತಿಸಿದ್ದರಿಂದ ಮುಂದೆ ಕೆಲ ಕಾಲ ಅಣ್ಣನ ಆಶ್ರಯದಲ್ಲಿ ಬೆಳೆದ. ಸ್ವತಃ ವಾದ್ಯಕಾರನಾದ ಈತ ತಮ್ಮನಿಗೆ ವಾದ್ಯವಾದನ ಕಲೆಗೆ ಶಾಸ್ತ್ರೀಯ ಪ್ರವೇಶ ನೀಡಿದ. ಆದರೆ ಶಿಸ್ತಿನ ಬಗೆಗಿನ ತಪ್ಪು ಗ್ರಹಿಕೆಯಿಂದಲೋ ತನಗಿಂತ ಉಜ್ವಲ ಪ್ರತಿಭಾನ್ವಿತನಾಗಿದ್ದ ತಮ್ಮನ ಬಗೆಗಿನ ಮತ್ಸರದಿಂದಲೋ ಈ ಅಣ್ಣ ತನ್ನ ತಮ್ಮನ ಕಣ್ಣಿಗೆ ಮಹಾಕೃತಿಕಾರರ ರಚನೆಗಳು ಬೀಳದಂತೆ ಎಚ್ಚರವಹಿಸಿದ. ಬಾಖನ ಜ್ಞಾನದಾಹ ಅಪಾರವಾಗಿದ್ದುದರಿಂದ ಈತ ಅವನ್ನು ಗುಟ್ಟಾಗಿ ಸಂಪಾದಿಸಿ ತಿಂಗಳ ಬೆಳಕಿನಲ್ಲಿ ನಕಲುಮಾಡಿ ಅಭ್ಯಸಿಸತೊಡಗಿದ.

ಬಾಲಕ ಸೆಬಾಸ್ಟಿಯನ್ನನ ಶಾರೀರ ಸುಮಧುರವಾಗಿತ್ತು. ಹೀಗಾಗಿ ಸಂಗೀತ ಮೇಳಗಳಲ್ಲಿ ತಾರಸ್ಥಯಿ ಗಾಯಕನ ಸ್ಥಾನ ಲಭಿಸಿತು. ಆದರೆ ವಯೋ ಧರ್ಮಾನುಸಾರ ಕಂಠ ಒಡೆದು ಧ್ವನಿಗೊಗ್ಗರವಾದಾಗ ಈತ ಪಿಟೀಲುಗಾರನಾಗಿ ಮೇಳಗಳಲ್ಲಿ ಭಾಗವಹಿಸತೊಡಗಿದ. 1703ರಲ್ಲಿ ವೈಮರಿನ ರಾಜಾಸ್ಥಾನದಲ್ಲಿ ಉದ್ಯೋಗ ದೊರೆಯಿತು. ಅಲ್ಲಿ ಇತಾಲಿಯನ್ ಸಂಗೀತ ಅಭ್ಯಸಿಸಿದ. ಅದೇ ಸುಮಾರಿಗೆ ಸ್ವಂತ ಕೃತಿಗಳನ್ನು ಕೂಡ ರಚಿಸತೊಡಗಿದ

## ಸಂಗೀತಕ್ಷೇತ್ರದಲ್ಲಿ ಸಾಧನೆ 
ಪಾಶ್ಚಾತ್ಯ ಸಂಗೀತಕ್ಕೆ ಖಚಿತ ಅಂತಸ್ತು ಮತ್ತು ಗತಿಶೀಲತೆ ತಂದುಕೊಟ್ಟ ಈತನ ಕೃತಿಗಳನ್ನು ಅಭ್ಯಾಸದ ಸೌಕರ್ಯಕ್ಕಾಗಿ ಐದು ವಿಭಾಗಗಳಲ್ಲಿ ಪರಿಗಣಿಸುವುದುಂಟು: ಮೌಖಿಕ ಸಂಗೀತ ಕೃತಿಗಳು (ಧಾರ್ಮಿಕ ಮತ್ತು ಲೌಕಿಕ), ವಾದ್ಯಮೇಳ ಕೃತಿಗಳು, ಕೊಠಡಿಸಂಗೀತ ಕೃತಿಗಳು (ಚೇಂಬರ್ ಮ್ಯೂಸಿಕ್), ಆರ್ಗನ್ ಸಂಗೀತ ಕೃತಿಗಳು, ಹಾಪ್ರ್ಸಿಕಾರ್ಡ್ ಸಂಗೀತಕೃತಿಗಳು. ಸ್ವಂತ ವಾದನಗಳಿಂದ, ದಿಗ್ದರ್ಶನದಿಂದ ಮತ್ತು ಕೃತಿಗಳಿಂದ ಇತಿಹಾಸವನ್ನೇ ನಿರ್ಮಿಸಿದನಾದರೂ ಬಾಖನ ಖ್ಯಾತಿ ಜನಜನಿತವಾದದ್ದು ಈತ ಮರಣಹೊಂದಿ (28) ಜುಲೈ 1750, ಲೈಲ್ಝಿಗ್), ಸುಮಾರು ಅರ್ಧ ಶತಮಾನ ಕಾಲ ಸಂದ ಮೇಲೆಯೇ.

ಬಾಖ್ (1685-1750), ಹೇಯ್ಡನ್ (1732-1809), ಮೊಝಾರ್ಟ್ (1756-91) ಮತ್ತು ಬೇತೋವನ್ (1770-1827) ಈ ನಾಲ್ವರನ್ನು ಪಾಶ್ಚಾತ್ಯ ಅಭಿಜಾತ ಸಂಗೀತದ ಆಚಾರ್ಯ ಪುರುಷರೆಂದು ಪರಿಗಣಿಸುವುದು ವಾಡಿಕೆ. ಇವರ ಪೈಕಿ ವಿನೂತನತೆ, ಸೃಷ್ಟಿಶೀಲತೆ ಮತ್ತು ಸಂವಹನತೆ ಈ ಕಾರಣಗಳಿಗಾಗಿ ಕೆಲವು ವಿಮರ್ಶಕರು ಬಾಖನಿಗೆ ಅಗ್ರಸ್ಥಾನ ನೀಡಿದ್ದಾರೆ.

ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಓದುವಿಕೆ

thumb

**ಓದುವಿಕೆ**ಯು (**ಓದುವುದು**) ಅರ್ಥವನ್ನು ನಿರ್ಮಿಸುವ ಅಥವಾ ಪಡೆಯುವ (ಓದಿನ ಗ್ರಹಿಕೆ) ಸಲುವಾಗಿ ಸಂಕೇತಗಳನ್ನು ವಿಸಂಕೇತಿಸುವ ಒಂದು ಸಂಕೀರ್ಣವಾದ ಅರಿವು ಸಂಬಂಧಿ ಪ್ರಕ್ರಿಯೆ. ಓದುವುದು ಭಾಷಾರ್ಜನೆ, ಸಂವಹನ, ಮತ್ತು ಮಾಹಿತಿ ಹಾಗೂ ವಿಚಾರಗಳನ್ನು ಹಂಚಿಕೊಳ್ಳುವ ಸಾಧನವಾಗಿದೆ. ಎಲ್ಲ ಭಾಷೆಗಳಂತೆ, ಇದು ಪಠ್ಯ ಮತ್ತು ಓದುಗನ ನಡುವಿನ ಒಂದು ಸಂಕೀರ್ಣವಾದ ಪಾರಸ್ಪರಿಕೆ ಕ್ರಿಯೆಯಾಗಿದೆ ಮತ್ತು ಓದುಗನ ಹಿಂದಿನ ಜ್ಞಾನ, ಅನುಭವಗಳು, ಮನೋಭಾವ, ಮತ್ತು ಸಾಂಸ್ಕೃತಿಕವಾಗಿ ಹಾಗೂ ಸಾಮಾಜಿಕವಾಗಿ ಸ್ಥಿತವಾಗಿರುವ ಭಾಷಾ ಸಮುದಾಯದಿಂದ ರೂಪ ಪಡೆಯುತ್ತದೆ. ಓದುವ ಪ್ರಕ್ರಿಯೆಗೆ ನಿರಂತರ ಅಭ್ಯಾಸ, ಬೆಳವಣಿಗೆ ಮತ್ತು ಪರಿಷ್ಕರಣ ಬೇಕಾಗುತ್ತದೆ. ಜೊತೆಗೆ, ಓದಿಗೆ ಸೃಜನಶೀಲತೆ ಮತ್ತು ವಿಮರ್ಶಾತ್ಮಕ ವಿಶ್ಲೇಷಣೆಯು ಬೇಕಾಗುತ್ತದೆ. ಸಾಹಿತ್ಯದ ಉಪಭೋಗಿಗಳು ಪ್ರತಿ ವಿಭಾಗದೊಂದಿಗೆ ಸಾಹಸಗಳನ್ನು ಕೈಗೊಳ್ಳುತ್ತಾರೆ, ಮತ್ತು ಪಠ್ಯಗಳು ವಿವರಿಸುವ ಅಪರಿಚಿತ ಸ್ಥಳಗಳಲ್ಲಿ ತಮಗೆ ತಿಳಿಯುವ ಚಿತ್ರಗಳನ್ನು ಸೃಷ್ಟಿಸಲು ಅಕ್ಷರಶಃ ಶಬ್ದಗಳಿಂದ ಸಹಜವಾಗಿ ವಿಪಥಗೊಳ್ಳುತ್ತಾರೆ. ಓದುವಿಕೆಯು ಅಷ್ಟೊಂದು ಸಂಕೀರ್ಣವಾದ ಪ್ರಕ್ರಿಯೆಯಾಗಿರುವುದರಿಂದ, ಅದನ್ನು ನಿಯಂತ್ರಿಸಲಾಗದು ಅಥವಾ ಒಂದು ಅಥವಾ ಎರಡು ವ್ಯಾಖ್ಯಾನಗಳಿಗೆ ಸೀಮಿತವಾಗಿಸಲು ಆಗುವುದಿಲ್ಲ. ಓದಿನಲ್ಲಿ ಯಾವುದೇ ನಿರ್ದಿಷ್ಟ ನಿಯಮಗಳಿಲ್ಲ, ಬದಲಾಗಿ ಅದು ಓದುಗರಿಗೆ ತಮ್ಮ ಸ್ವಂತದ ಉತ್ಪನ್ನಗಳನ್ನು ಆತ್ಮಪರೀಕ್ಷಣದ ರೀತಿಯಲ್ಲಿ ಉತ್ಪತ್ತಿಮಾಡಲು ಒಂದು ಬಿಡುಗಡೆಗೆ ಅವಕಾಶ ನೀಡುತ್ತದೆ. ಇದು ಅರ್ಥ ವಿವರಣೆಯ ಅವಧಿಯಲ್ಲಿ ಪಠ್ಯಗಳ ಆಳದ ಅನ್ವೇಷಣೆಯನ್ನು ಉತ್ತೇಜಿಸುತ್ತದೆ. ಓದುಗರು ತಮಗೆ ವಿಸಂಕೇತೀಕರಣ (ಸಂಕೇತಗಳನ್ನು ಶಬ್ದಗಳು ಅಥವಾ ಮಾತಿನ ದೃಶ್ಯ ನಿರೂಪಣೆಗಳಾಗಿ ಅನುವಾದಿಸಲು) ಮತ್ತು ಗ್ರಹಿಕೆಗೆ ನೆರವಾಗುವಲ್ಲಿ ಅನೇಕ ಒದು ತಂತ್ರಗಳನ್ನು ಬಳಸುತ್ತಾರೆ. ಅಪರಿಚಿತ ಶಬ್ದಗಳ ಅರ್ಥವನ್ನು ಗುರುತಿಸಲು ಓದುಗರು ಸಂದರ್ಭ ಸುಳಿವುಗಳನ್ನು ಬಳಸಬಹುದು. ಓದುಗರು ತಾವು ಓದಿದ ಶಬ್ದಗಳನ್ನು ತಮ್ಮ ಅಸ್ತಿತ್ವದಲ್ಲಿರುವ ಜ್ಞಾನ ಅಥವಾ ರೂಪರೇಖೆಯ ಚೌಕಟ್ಟಿನಲ್ಲಿ ಏಕೀಕರಿಸಿಕೊಳ್ಳುತ್ತಾರೆ.

ಪ್ರಸ್ತುತವಾಗಿ ಬಹುತೇಕ ಓದುವಿಕೆಯು ಕಾಗದದ ಮೇಲೆ ಶಾಯಿ ಅಥವಾ ಟೋನರ್‌ನಿಂದ ಮುದ್ರಿತ ಶಬ್ದದ್ದು, ಉದಾಹರಣೆಗೆ, ಪುಸ್ತಕ, ನಿಯತಕಾಲಿಕ, ವೃತ್ತಪತ್ರಿಕೆ, ಕರಪತ್ರ, ಅಥವಾ ನೋಟ್‍ಬುಕ್‍ನಲ್ಲಿ, ಅಥವಾ ವಿದ್ಯುನ್ಮಾನ ಮುದ್ರಣಗಳದ್ದು, ಉದಾಹರಣೆಗೆ ಕಂಪ್ಯೂಟರ್ ಪ್ರದರ್ಶಕಗಳು, ದೂರದರ್ಶನ, ಮೊಬೈಲ್ ಫ಼ೋನುಗಳು ಅಥವಾ ಇ-ರೀಡರ್‌ಗಳು. ಗ್ರಾಫ಼ೈಟ್ ಪೆನ್ಸಿಲ್ ಅಥವಾ ಲೇಖನಿ ಬಳಸಿ ಕೈಬರಹದ ಪಠ್ಯವನ್ನು ಕೂಡ ಸೃಷ್ಟಿಸಬಹುದು. ಒಂದು ವಸ್ತುವಿನ ಮೇಲೆ ಲಘು ಪಠ್ಯಗಳನ್ನು ಬರೆಯಬಹುದು ಅಥವಾ ಬಿಡಿಸಬಹುದು.

## ಉಲ್ಲೇಖಗಳು
ವರ್ಗ:ಭಾಷಾಶಾಸ್ತ್ರ
ಪತ್ರ

thumb|ರೋಜ಼ವೆಲ್ಟ್‌ರಿಗೆ ಐನ್‍ಸ್ಟೈನ್‍ರು ಬರೆದ ಪ್ರಸಿದ್ಧ ಪತ್ರ

**ಪತ್ರ**ವು ಸಾಮಾನ್ಯ ಕಾಳಜಿಯ ಯಾವುದೋ ವಿಷಯಕ್ಕೆ ಸಂಬಂಧಿಸಿದಂತೆ ಮತ್ತೊಬ್ಬ ವ್ಯಕ್ತಿಗೆ ಒಬ್ಬ ವ್ಯಕ್ತಿಯು ಬರೆದ ಸಂದೇಶ. ಪತ್ರಗಳಲ್ಲಿ ಹಲವು ವಿಭಿನ್ನ ಪ್ರಕಾರಗಳಿವೆ: ಔಪಚಾರಿಕ ಪತ್ರಗಳು ಮತ್ತು ಅನೌಪಚಾರಿಕ ಪತ್ರಗಳು. ಪತ್ರಗಳು ಸಾಕ್ಷರತೆಯ ರಕ್ಷಣೆ ಮತ್ತು ಕಾಪಿಗೆ ಕೊಡುಗೆ ನೀಡುತ್ತವೆ. ಪತ್ರಗಳನ್ನು ಪ್ರಾಚೀನ ಕಾಲದಿಂದಲೂ ಕಳುಹಿಸಲಾಗಿದೆ ಮತ್ತು ಇಲಿಯಾಡ್‍ನಲ್ಲಿ ಇವುಗಳ ಬಗ್ಗೆ ಉಲ್ಲೇಖಿಸಲಾಗಿದೆ. ಹರಾಡಟಸ್ ಮತ್ತು ಥೂಸಿಡಿಡೀಜ಼್ ಇಬ್ಬರೂ ತಮ್ಮ ಇತಿಹಾಸಗಳಲ್ಲಿ ಪತ್ರಗಳನ್ನು ಉಲ್ಲೇಖಿಸುತ್ತಾರೆ.

ಐತಿಹಾಸಿಕವಾಗಿ, ಪತ್ರಗಳು ಪ್ರಾಚೀನ ಭಾರತ, ಪ್ರಾಚೀನ ಈಜಿಪ್ಟ್ ಮತ್ತು ಸೂಮರ್, ರೋಮ್, ಗ್ರೀಸ್ ಮತ್ತು ಚೀನಾದ ಕಾಲದಿಂದ ಇಂದಿನ ದಿನದವರೆಗೆ ಅಸ್ತಿತ್ವದಲ್ಲಿವೆ. ಹದಿನೇಳನೇ ಮತ್ತು ಹದಿನೆಂಟನೇ ಶತಮಾನದ ಅವಧಿಯಲ್ಲಿ, ಪತ್ರಗಳನ್ನು ಆತ್ಮ ಶಿಕ್ಷಣಕ್ಕಾಗಿ ಬಳಸಲಾಗುತ್ತಿತ್ತು. ಪತ್ರಗಳು ವಿಮರ್ಶಾತ್ಮಕ ಓದುವಿಕೆ, ಆತ್ಮಾಭಿವ್ಯಕ್ತ ಬರಹ, ಚರ್ಚಾಸ್ಪದ ಬರಹವನ್ನು ಅಭ್ಯಾಸಮಾಡುವ ಮತು ಸಮಾನಮನಸ್ಕ ಇತರರೊಂದಿಗೆ ವಿಚಾರಗಳನ್ನು ಕೂಡ ವಿನಿಮಯ ಮಾಡಿಕೊಳ್ಳುವ ಒಂದು ರೀತಿಯಾಗಿದ್ದವು. ಕೆಲವು ಜನರಿಗೆ, ಪತ್ರಗಳನ್ನು ಬರವಣಿಗೆಯ ಪ್ರದರ್ಶನವಾಗಿ ನೋಡಲಾಗುತ್ತಿತ್ತು. ಇತರರಿಗೆ, ಅದನ್ನು ಕೇವಲ ಪ್ರದರ್ಶನವಾಗಿ ನೋಡದೆ ಸಂವಹನದ ರೀತಿ ಮತ್ತು ಪ್ರತ್ಯಾದಾನ ಪಡೆಯುವ ವಿಧಾನವಾಗಿ ಕೂಡ ನೋಡಲಾಗುತ್ತಿತ್ತು. ಪತ್ರಗಳು ಬೈಬಲ್‍ನ ಹಲವಾರು ಪುಸ್ತಕಗಳನ್ನು ರಚಿಸುತ್ತವೆ. ವೈಯಕ್ತಿಕ, ರಾಜತಾಂತ್ರಿಕ ಅಥವಾ ವ್ಯವಹಾರದ ಕಾರಣಕ್ಕಾಗಿ ಆದ ಪತ್ರವ್ಯವಹಾರದ ದಾಖಲೆಗಳು, ಇತಿಹಾಸಕಾರರಿಗೆ ಪ್ರಧಾನ ಮೂಲಗಳಾಗಿ ಕಾರ್ಯನಿರ್ವಹಿಸುತ್ತವೆ. ಕೆಲವು ಸಮಯಗಳಲ್ಲಿ, ಪತ್ರಗಳ ಬರವಣಿಗೆಯು ಒಂದು ಕಲಾಪ್ರಕಾರ ಮತ್ತು ಸಾಹಿತ್ಯ ಪ್ರಕಾರವಾಗಿ ಆಗಿದೆ, ಉದಾಹರಣೆಗೆ ಬೈಜ಼ಂಟೈನ್ ಪತ್ರಕಲೆಯಲ್ಲಿ.

ಸಂವಹನ ತಂತ್ರಜ್ಞಾನವು ವೈವಿಧ್ಯಗೊಂಡಂತೆ, ಸಂವಹನದ ವಾಡಿಕೆಯ ರೂಪವಾಗಿ ಅಂಚೆ ಪತ್ರಗಳು ಕಡಿಮೆ ಮುಖ್ಯವಾಗಿವೆ. ಉದಾಹರಣೆಗೆ, ಅಂಚೆತಂತಿಯ ಬೆಳವಣಿಗೆಯು ಒಂದು ಸಂದೇಶವನ್ನು ಕಳುಹಿಸಲು ಬೇಕಾದ ಸಮಯವನ್ನು ಬಹಳವಾಗಿ ಕಡಿಮೆಮಾಡಿತು, ಏಕೆಂದರೆ ಅಂಚೆತಂತಿಯು ದೂರದ ಬಿಂದುಗಳ ನಡುವಿನ ಸಂದೇಶವನ್ನು ವಿದ್ಯುತ್ ಸಂಕೇತವಾಗಿ ಕಳುಹಿಸುತ್ತದೆ. ಗಮ್ಯಸ್ಥಾನಕ್ಕೆ ಅತ್ಯಂತ ಹತ್ತಿರವಿರುವ ಅಂಚೆತಂತಿ ಕಚೇರಿಯಲ್ಲಿ, ಸಂಕೇತವನ್ನು ಕಾಗದದ ಮೇಲೆ ಬರವಣಿಗೆಯ ರೂಪದಲ್ಲಿ ಪುನಃ ಪರಿವರ್ತಿಸಲಾಗುತ್ತಿತ್ತು ಮತ್ತು ಸ್ವೀಕರಿಸುವವನಿಗೆ ಒಪ್ಪಿಸಲಾಗುತ್ತಿತ್ತು. ನಂತರ ಫ಼್ಯಾಕ್ಸ್ ಯಂತ್ರ ಬಂದಿತು: ಪತ್ರವನ್ನು ದೂರವಾಣಿ ಜಾಲದ ಮೂಲಕ ವಿದ್ಯುತ್ ರೂಪದಲ್ಲಿ ಒಂದು ಚಿತ್ರವಾಗಿ ಕಳುಹಿಸಬಹುದಾಗಿತ್ತು. ಇಂದು ಅಂತರಜಾಲವು, ಇ-ಅಂಚೆಯ ರೂಪದಲ್ಲಿ, ಲಿಖಿತ ಸಂವಹನಗಳಲ್ಲಿ ದೊಡ್ಡ ಪಾತ್ರವನ್ನು ವಹಿಸುತ್ತದೆ.

## ಉಲ್ಲೇಖಗಳು
ವರ್ಗ:ಲಿಖಿತ ಸಂವಹನ
ತಲೆಬುರುಡೆ

thumb|ಇಲಿಯ ತಲೆಬುರುಡೆ

**ತಲೆಬುರುಡೆ**ಯು ಕಶೇರುಕಗಳಲ್ಲಿನ ತಲೆಯನ್ನು ರಚಿಸುವ ಮೂಳೆಯುಳ್ಳ ರಚನೆ. ಅದು ಮುಖದ ರಚೆನಗಳಿಗೆ ಆಧಾರ ನೀಡುತ್ತದೆ ಮತ್ತು ಮಿದುಳಿಗೆ ಒಂದು ರಕ್ಷಣಾತ್ಮಕ ಕುಹರವನ್ನು ಒದಗಿಸುತ್ತದೆ. ತಲೆಬುರುಡೆಯು ಎರಡು ಭಾಗಗಳನ್ನು ಒಳಗೊಂಡಿರುತ್ತದೆ: ಮೆದುಳು ಕೋಶ ಮತ್ತು ಮ್ಯಾಂಡಿಬಲ್. ಮಾನವರಲ್ಲಿ ಇವೆರಡು ಭಾಗಗಳೆಂದರೆ ನ್ಯೂರೋಕ್ರೇನಿಯಮ್ ಮತ್ತು ವಿಸರೋಕ್ರೇನಿಯಮ್ ಅಥವಾ ಮುಖದ ಅಸ್ಥಿಪಂಜರ. ವಿಸರೋಕ್ರೇನಿಯಮ್ ತನ್ನ ಅತಿ ದೊಡ್ಡ ಎಲುಬಾಗಿ ಮ್ಯಾಂಡಿಬಲ್ ಅನ್ನು ಒಳಗೊಂಡಿರುತ್ತದೆ. ತಲೆಬುರುಡೆಯು ಅಸ್ಥಿಪಂಜರದ ಅತ್ಯಂತ ಮೇಲಿನ ಭಾಗವನ್ನು ರಚಿಸುತ್ತದೆ ಮತ್ತು ಸೆಫ಼ಲೈಜ಼ೇಶನ್ ಪ್ರಕ್ರಿಯೆಯ ಉತ್ಪನ್ನವಾಗಿದೆ. ತಲೆಬುರುಡೆಯು ಮಿದುಳು ಮತ್ತು ಕಣ್ಣುಗಳು, ಕಿವಿಗಳು, ಮೂಗು ಮತ್ತು ಬಾಯಿಯಂತಹ ಹಲವು ಇಂದ್ರಿಯ ರಚನೆಗಳಿಗೆ ಸ್ಥಳ ಒದಗಿಸುತ್ತದೆ. ಮಾನವರಲ್ಲಿ ಈ ಇಂದ್ರಿಯ ರಚನೆಗಳು ಮುಖದ ಅಸ್ಥಿಭಾಗದ ಭಾಗವಾಗಿರುತ್ತವೆ.

ತಲೆಬುರುಡೆಯ ಕಾರ್ಯಗಳಲ್ಲಿ ಮಿದುಳಿನ ರಕ್ಷಣೆ, ಸ್ಟೀರಿಯೋಸ್ಕೋಪಿಕ್ ದೃಷ್ಟಿಗೆ ಅವಕಾಶ ನೀಡಲು ಕಣ್ಣುಗಳ ನಡುವಿನ ದೂರವನ್ನು ನಿಗದಿಮಾಡುವುದು, ಮತ್ತು ಶಬ್ದಗಳ ದಿಕ್ಕು ಮತ್ತು ದೂರದ ಧ್ವನಿ ಸ್ಥಳೀಕರಣವನ್ನು ಸಕ್ರಿಯಗೊಳಿಸಲು ಕಿವಿಗಳ ಸ್ಥಾನವನ್ನು ನಿಗದಿಮಾಡುವುದು ಸೇರಿವೆ. ಕೊಂಬಿರುವ ಗೊರಸುಳ್ಳ ಪ್ರಾಣಿಗಳಂತಹ ಕೆಲವು ಪ್ರಾಣಿಗಳಲ್ಲಿ, ತಲೆಬುರುಡೆಯು ಕೊಂಬುಗಳಿಗೆ (ಮುಮ್ಮೂಳೆ ಮೇಲೆ) ಆಧಾರವನ್ನು ಒದಗಿಸುವ ಮೂಲಕ ರಕ್ಷಣಾತ್ಮಕ ಕಾರ್ಯವನ್ನು ಕೂಡ ಹೊಂದಿರುತ್ತದೆ. ಅನೇಕ ಸಂಯೋಜಿತ ಚಪ್ಪಟೆ ಮೂಳೆಗಳಿಂದ ತಲೆಬುರುಡೆಯ ರಚನೆಯಾಗಿರುತ್ತದೆ. ತಲೆಬುರುಡೆಯು ಅನೇಕ ಫ಼ಾರೇಮನ್‍ಗಳು, ಫ಼ಾಸಾಗಳು, ವಾಳಗಳು, ಮತ್ತು ಹಲವಾರು ಕುಳಿಗಳು ಅಥವಾ ಸೈನಸ್‍ಗಳನ್ನು ಹೊಂದಿರುತ್ತದೆ. ಪ್ರಾಣಿಶಾಸ್ತ್ರದಲ್ಲಿ ತಲೆಬುರುಡೆಯಲ್ಲಿ ಫ಼ೇನೆಸ್ಟ್ರಾಗಳು ಎಂದು ಕರೆಯಲ್ಪಡುವ ರಂಧ್ರಗಳಿರುತ್ತವೆ.

ಮಾನವ ತಲೆಬುರುಡೆಯೆಂದರೆ ಮಾನವ ಅಸ್ಥಿಪಂಜರದಲ್ಲಿ ತಲೆಯನ್ನು ರಚಿಸುವ ಮೂಳೆಯುಳ್ಳ ರಚನೆ. ಅದು ಮುಖದ ರಚನೆಗಳಿಗೆ ಆಧಾರ ನೀಡುತ್ತದೆ ಮತ್ತು ಮೆದುಳಿಗಾಗಿ ಕುಹರವನ್ನು ರಚಿಸುತ್ತದೆ. ಇತರ ಕಶೇರುಕಗಳ ತಲೆಬುರುಡೆಗಳಂತೆ, ಇದು ಮೆದುಳಿಗೆ ಗಾಯವಾಗದಂತೆ ರಕ್ಷಿಸುತ್ತದೆ. ನ್ಯೂರೋಕ್ರೇನಿಯಮ್ ಮೆದುಳು ಮತ್ತು ಮೆದುಳುಕಾಂಡವನ್ನು ಸುತ್ತುವರಿಯುವ ಮತ್ತು ಅವುಗಳಿಗೆ ಸ್ಥಳ ನೀಡುವ ರಕ್ಷಣಾತ್ಮಕ ಕಪಾಲ ಕುಹರವನ್ನು ರೂಪಿಸುತ್ತದೆ. ಕಪಾಲ ಮೂಳೆಗಳ ಮೇಲಿನ ಪ್ರದೇಶಗಳು ಬುರುಡೆ ಟೋಪಿಯನ್ನು (ತಲೆಚಿಪ್ಪು) ರೂಪಿಸುತ್ತವೆ.

## ಉಲ್ಲೇಖಗಳು
ವರ್ಗ:ಅಂಗರಚನಾಶಾಸ್ತ್ರ